title: 2011/586/EÚ: Rozhodnutie Európskeho parlamentu z  10. mája 2011 o absolutóriu za plnenie rozpočtu Európskej námornej bezpečnostnej agentúry za rozpočtový rok 2009

text:
               27.9.2011

               SK

               Úradný vestník Európskej únie

               L 250/181

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu Európskej námornej bezpečnostnej agentúry za rozpočtový rok 2009
   (2011/586/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Európskej námornej bezpečnostnej agentúry za rozpočtový rok 2009,
   so zreteľom na správu Dvora audítorov o overení ročnej účtovnej závierky Európskej námornej bezpečnostnej agentúry za rozpočtový rok 2009 spolu s odpoveďami agentúry (1),
   so zreteľom na odporúčanie Rady z 15. februára 2011 (05892/2011 – C7-0052/2011),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Európskeho parlamentu a Rady (ES) č. 1406/2002 z 27. júna 2002, ktorým sa ustanovuje Európska námorná bezpečnostná agentúra (3), a najmä na jeho článok 19,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0132/2011),

               1.

               udeľuje výkonnému riaditeľovi Európskej námornej bezpečnostnej agentúry absolutórium za plnenie rozpočtu agentúry za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej námornej bezpečnostnej agentúry, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 52.

      (2)  Ú. v. ES L 248, 16.9.2002, s. 1.

      (3)  Ú. v. ES L 208, 5.8.2002, s. 1.

      (4)  Ú. v. ES L 357, 31.12.2002, s. 72.
    ---documentbreak---

               27.9.2011

               SK

               Úradný vestník Európskej únie

               L 250/182

         UZNESENIE EURÓPSKEHO PARLAMENTU
   z 10. mája 2011
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej námornej bezpečnostnej agentúry za rozpočtový rok 2009
   EURÓPSKY PARLAMENT,
   so zreteľom na konečnú ročnú účtovnú závierku Európskej námornej bezpečnostnej agentúry za rozpočtový rok 2009,
   so zreteľom na správu Dvora audítorov o overení ročnej účtovnej závierky Európskej námornej bezpečnostnej agentúry za rozpočtový rok 2009 spolu s odpoveďami agentúry (1),
   so zreteľom na odporúčanie Rady z 15. februára 2011 (05892/2011 – C7-0052/2011),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Európskeho parlamentu a Rady (ES) č. 1406/2002 z 27. júna 2002, ktorým sa ustanovuje Európska námorná bezpečnostná agentúra (3), a najmä na jeho článok 19,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0132/2011),

               A.

               keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2009 je spoľahlivá a že príslušné transakcie sú zákonné a správne;

               B.

               keďže 5. mája 2010 Európsky parlament udelil výkonnému riaditeľovi Európskej námornej bezpečnostnej agentúry absolutórium za plnenie rozpočtu agentúry za rozpočtový rok 2008 (5) a v uznesení, ktoré je súčasťou rozhodnutia o absolutóriu, okrem iného:

                           —

                           poukázal na to, že agentúra nevypracovala viacročný pracovný program a že jej pracovný program nezodpovedal jej rozpočtovým záväzkom,

                           —

                           skonštatoval, že tak ako v rokoch 2006 a 2007, Dvor audítorov znova zistil, že právne záväzky boli prijaté skôr než príslušné rozpočtové záväzky,

                           —

                           považoval za znepokojujúcu skutočnosť, že v roku 2008 Dvor audítorov opätovne zistil vysoký počet rozpočtových presunov (52 v roku 2008 a 32 v roku 2007);

               C.

               keďže rozpočet agentúry predstavoval v roku 2009 48 000 000 EUR, čo je pokles o 3,8 % v porovnaní s rozpočtovým rokom 2008,

               1.

               víta skutočnosť, že podľa názoru Dvora audítorov poskytuje účtovná závierka agentúry za rok 2009 spoľahlivé informácie a príslušné transakcie sú ako celok zákonné a správne;

               2.

               konštatuje, že z rozpočtu Únie na rok 2009 bolo agentúre poskytnutých 44 335 000 EUR vo viazaných a 48 300 000 EUR v platobných rozpočtových prostriedkoch;

      Výkonnosť

               3.

               blahoželá agentúre k tomu, že v marci 2010 prijala päťročný viacročný pracovný program;

               4.

               vyzýva tiež agentúru, aby posúdila možnosť zavedenia Ganttovho diagramu do plánovania každej zo svojich operačných činností v záujme rýchleho zaznamenávania času, ktorý jednotliví zamestnanci strávia na jednom projekte, a podpory prístupu zameraného na dosahovanie výsledkov; vyzýva preto agentúru, aby informovala orgán udeľujúci absolutórium o opatreniach, ktoré prijala v tejto súvislosti;

               5.

               znova žiada agentúru, aby v tabuľke, ktorá bude prílohou ďalšej správy Dvora audítorov, uviedla porovnanie činností uskutočnených v priebehu roka, za ktorý sa má udeliť absolutórium, a činností uskutočnených počas predchádzajúceho rozpočtového roka, s cieľom umožniť orgánu udeľujúcemu absolutórium uskutočniť lepšie medziročné zhodnotenie výkonnosti agentúry;

      Rozpočtové presuny

               6.

               považuje za znepokojujúce, že Dvor audítorov v roku 2009 opätovne zistil vysoký počet rozpočtových presunov (49 v roku 2009, 52 v roku 2008 a 32 v roku 2007); naliehavo preto vyzýva agentúru, aby zlepšila svoje plánovanie a monitorovanie s cieľom znížiť počet rozpočtových presunov;

      Záväzky a posteriori

               7.

               vyzýva agentúru, aby ďalej znížila počet záväzkov a posteriori (t. j. právnych záväzkov uzatvorených pred prijatím zodpovedajúcich rozpočtových záväzkov); pripomína agentúre, že Dvor audítorov od roku 2006 zisťuje porušovanie článku 62 ods. 1 rámcového nariadenia o rozpočtových pravidlách; napriek tomu víta úsilie agentúry o zlepšenie tohto stavu prostredníctvom ad hoc školenia, ktorého cieľom je predchádzať záväzkom a posteriori;

      Postup verejného obstarávania

               8.

               naliehavo žiada agentúru, aby riadne vykonávala postupy verejného obstarávania; s uspokojením berie na vedomie, že do výročnej správy za rok 2009 agentúra zahrnula osobitnú prílohu o rokovacích konaniach s cieľom informovať rozpočtový orgán;

      Ľudské zdroje

               9.

               berie na vedomie nedostatky v postupoch náboru zamestnancov, ktoré ohrozujú transparentnosť týchto postupov; naliehavo preto vyzýva agentúru, aby riešila uvedené nedostatky, najmä nedostatočné zachovávanie anonymity uchádzačov absolvujúcich písomné testy, nedodržiavanie vopred stanovených kritérií a nejednotnosť kritérií v prípade uchádzačov z užšieho výberu;

      Vnútorný audit

               10.

               pripomína, že výkonný riaditeľ agentúry je povinný sprístupniť obsah všetkých odporúčaní z vnútorných auditov, ktoré vykonal vnútorný audítor, v súlade so svojou povinnosťou predložiť orgánu udeľujúcemu absolutórium zhrnutie správy Útvaru pre vnútorný audit (IAS);

               11.

               berie na vedomie, že IAS vykonal audit týkajúci sa riadenia flotily plavidiel v oblasti pripravenosti na znečistenie s cieľom zhodnotiť primeranosť a účinnosť systému vnútornej kontroly, pokiaľ ide o pripravenosť na znečistenie ropou a systém reakcie; vyzýva agentúru, aby urýchlene zrealizovala odporúčania IAS označené ako „veľmi dôležité“; zdôrazňuje predovšetkým, že je potrebné:

                           —

                           predložiť strategický plán a monitorovať zúčastnené strany agentúry vrátane prehľadu rizík reziduálneho znečistenia ropou,

                           —

                           dodržiavať administratívne postupy,

                           —

                           vykonať analýzu možných riešení pre správu vybavenia a hodnotenie ich finančného a operačného vplyvu,

                           —

                           dokumentovať rozhodnutia o mobilizácii plavidiel;

               12.

               berie tiež na vedomie, že IAS vykonal audit opatrení prijatých v nadväznosti na vykonávanie akčného plánu; konštatuje, že odporúčania IAS, ktoré agentúra ešte musí zrealizovať, zahŕňajú vypracovanie vnútorného hodnotenia rizík, inventárneho súpisu platných vnútorných postupov a harmonogramu rozvoja a zavádzania zostávajúcich postupov, ako aj zhotovenie súpisu postupov pre výnimky a preskúmanie systému vnútornej kontroly;

               13.

               víta iniciatívu, v rámci ktorej agentúra v roku 2008 zriadila funkciu vnútorného auditu (IAC), ktorej účelom je poskytovať výkonnému riaditeľovi a vedeniu agentúry podporu a poradenstvo v otázkach vnútornej kontroly, hodnotenia rizík a vnútorného auditu; konštatuje, že agentúra nezamestnáva vo funkcii vnútorného auditu pracovníka na plný úväzok, ale využíva túto funkciu spoločne s Agentúrou pre kontrolu rybného hospodárstva Spoločenstva; berie na vedomie, že na tento účel bola 17. júna 2008 podpísaná dohoda o úrovni poskytovaných služieb (SLA) medzi agentúrou a Agentúrou pre kontrolu rybného hospodárstva Spoločenstva; domnieva sa, že takéto spoločné využívanie je príkladom najlepšieho postupu, ktorý by mali uplatňovať aj ostatné agentúry;

               14.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2011 (6) o výkonnosti, finančnom hospodárení a kontrole agentúr.

      (1)  Ú. v. EÚ C 338, 14.12.2010, s. 52.

      (2)  Ú. v. ES L 248, 16.9.2002, s. 1.

      (3)  Ú. v. ES L 208, 5.8.2002, s. 1.

      (4)  Ú. v. ES L 357, 31.12.2002, s. 72.

      (5)  Ú. v. EÚ L 252, 25.9.2010, s. 169.

      (6)  Prijaté texty, P7_TA(2011)0163 (pozri stranu 269 tohto úradného vestníka).


title: Rozhodnutie Rady, ktorým sa prijíma pozícia Rady k návrhu opravného rozpočtu Európskej únie č. 6 na rozpočtový rok 2015

text:
               19.9.2015

               SK

               Úradný vestník Európskej únie

               C 310/2

         ROZHODNUTIE RADY,
   ktorým sa prijíma pozícia Rady k návrhu opravného rozpočtu Európskej únie č. 6 na rozpočtový rok 2015
   (2015/C 310/02)
   RADA EURÓPSKEJ ÚNIE
   so zreteľom na Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä jej článkom 106a,
   so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (1), a najmä na jeho článok 41,
   keďže:

         ROZHODLA TAKTO:
   Jediný článok
   Pozícia Rady k návrhu opravného rozpočtu Európskej únie č. 6 na rozpočtový rok 2015 bola prijatá 18. septembra 2015.
   Úplné znenie je k dispozícii na nahliadnutie alebo stiahnutie na internetovom sídle Rady: http://www.consilium.europa.eu/

      V Bruseli 18. septembra 2015

            Za Radu

            predseda

         C. DIESCHBOURG

      (1)  Ú. v. EÚ L 298, 26.10.2012, s. 1.

      (2)  Ú. v. EÚ L 69, 13.3.2015, s. 1.


title: Rozhodnutie Rady z 8. novembra 1993 o názve Rady po nadobudnutí platnosti Zmluvy o Európskej únii (93/591)

text:
Dôležité právne oznámenie

|

31993D0591

Úradný vestník L 281 , 16/11/1993 S. 0018 - 0018 Fínske špeciálne vydanie: Kapitola 1 Zväzok 3 S. 0034  Švédske špeciálne vydanie: Kapitola 1 Zväzok 3 S. 0034

		Rozhodnutie Radyz 8. novembra 1993o názve Rady po nadobudnutí platnosti Zmluvy o Európskej únii(93/591)Rada sa odteraz nazýva "Rada Európskej únie" a je takto aj označovaná, najmä vo všetkých aktoch, ktoré prijme, vrátane tých, ktoré boli prijaté podľa hlavy V a VI Zmluvy o Európskej únii; politické vyhlásenia, ktoré Rada prijme v rámci spoločnej zahraničnej a bezpečnostnej politiky, budú preto urobené v mene "Európskej únie".V Bruseli 8. novembra 1993Za RadupredsedaW. Claes--------------------------------------------------


title: 2011/456/EÚ: Rozhodnutie Rady z  18. júla 2011 o podpise v mene Únie Dohody medzi Európskou úniou a Austráliou, ktorou sa mení a dopĺňa Dohoda o vzájomnom uznávaní, pokiaľ ide o posudzovanie zhody, certifikáty a označovania medzi Európskym spoločenstvom a Austráliou

text:
               26.7.2011

               SK

               Úradný vestník Európskej únie

               L 194/1

         ROZHODNUTIE RADY
   z 18. júla 2011
   o podpise v mene Únie Dohody medzi Európskou úniou a Austráliou, ktorou sa mení a dopĺňa Dohoda o vzájomnom uznávaní, pokiaľ ide o posudzovanie zhody, certifikáty a označovania medzi Európskym spoločenstvom a Austráliou
   (2011/456/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Dohoda o vzájomnom uznávaní, pokiaľ ide o posudzovanie zhody, certifikáty a označovania, medzi Európskym spoločenstvom a Austráliou (1) (ďalej len „dohoda o vzájomnom uznávaní“) nadobudla platnosť 1. januára 1999 (2).

               (2)

               Rada 8. júla 2002 poverila Komisiu, aby začala rokovania s Austráliou s cieľom zmeniť a doplniť dohodu o vzájomnom uznávaní. Rokovania sa úspešne ukončili parafovaním Dohody medzi Európskou úniou a Austráliou, ktorou sa mení a dopĺňa Dohoda o vzájomnom uznávaní, pokiaľ ide o posudzovanie zhody, certifikáty a označovania medzi Európskym spoločenstvom a Austráliou (ďalej len „dohoda“), v Bruseli 23. júna 2009.

               (3)

               V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom.

               (4)

               Dohoda by sa mala podpísať,

         PRIJALA TOTO ROZHODNUTIE:
   Článok 1
   Týmto sa v mene Európskej únie schvaľuje podpis Dohody medzi Európskou úniou a Austráliou, ktorou sa mení a dopĺňa Dohoda o vzájomnom uznávaní, pokiaľ ide o posudzovanie zhody, certifikáty a označovania medzi Európskym spoločenstvom a Austráliou (ďalej len „dohoda“), s výhradou uzavretia uvedenej dohody (3).
   Článok 2
   Predseda Rady sa týmto poveruje, aby splnomocnil osobu(-y) oprávnenú(-é) podpísať v mene Únie uvedenú dohodu s výhradou jej uzavretia.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 18. júla 2011

            Za Radu

            predseda

         M. DOWGIELEWICZ

      (1)  Ú. v. ES L 229, 17.8.1998, s. 3.

      (2)  Ú. v. ES L 5, 9.1.1999, s. 74.

      (3)  Text dohody sa uverejní spolu s rozhodnutím o jej uzavretí.


title: 2011/117/EÚ: Rozhodnutie Rady z  18. januára 2011 o uzavretí Dohody medzi Európskou úniou a Gruzínskom o zjednodušení udeľovania víz

text:
               25.2.2011

               SK

               Úradný vestník Európskej únie

               L 52/33

         ROZHODNUTIE RADY
   z 18. januára 2011
   o uzavretí Dohody medzi Európskou úniou a Gruzínskom o zjednodušení udeľovania víz
   (2011/117/EÚ)
   RADA EURÓPSKEJ ÚNIE,
   so zreteľom na Zmluvu o Európskej únii,
   so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               V súlade s rozhodnutím 2010/706/EÚ (1) bola 17. júna 2010 podísaná Dohoda medzi Európskou úniou a Gruzínskom o zjednodušení udeľovania víz (ďalej len „dohoda“) v mene Európskej únie, s výhradou jej uzavretia k neskoršiemu dátumu.

               (2)

               Dohodou sa zriaďuje spoločný výbor, ktorý by mal prijať svoj rokovací poriadok. V tomto prípade je vhodné stanoviť zjednodušený postup na prijatie pozície Únie.

               (3)

               Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis
                   (2); Spojené kráľovstvo sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (4)

               Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis
                   (3); Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (5)

               V súlade s článkami 1 a 2 Protokolu o postavení Dánska, ktorý je pripojený k Zmluve o Európskej únii a k Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (6)

               Dohoda by sa mala preto uzavrieť,

         PRIJALA TOTO ROZHODNUTIE:
   Článok 1
   Týmto sa schvaľuje Dohoda medzi Európskou úniou a Gruzínskom o zjednodušení udeľovania víz (ďalej len „dohoda“).
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu splnomocnenú vydať v mene Únie oznámenie v súlade s článkom 14 ods. 1 dohody s cieľom vyjadriť súhlas Únie s tým, že bude touto dohodou viazaná (4).
   Článok 3
   Komisia, ktorej pomáhajú odborníci z členských štátov, zastupuje Úniu v spoločnom výbore zriadenom podľa článku 12 dohody.
   Článok 4
   Komisia po porade s osobitným výborom ustanoveným Radou prijme pozíciu Únie v rámci spoločného výboru v otázke prijatia jeho rokovacieho poriadku podľa článku 12 ods. 4 dohody.
   Článok 5
   Toto rozhodnutie nadobúda účinnosť dňom jeho prijatia.

      V Bruseli 18. januára 2011

            Za Radu

            predseda

         MATOLCSY Gy.

      (1)  Ú. v. EÚ L 308, 24.11.2010, s. 1.

      (2)  Ú. v. ES L 131, 1.6.2000, s. 43.

      (3)  Ú. v. ES L 64, 7.3.2002, s. 20.

      (4)  Dátum nadobudnutia platnosti dohody sa uverejní v Úradnom vestníku Európskej únie.
    ---documentbreak---

               25.2.2011

               SK

               Úradný vestník Európskej únie

               L 52/34

         DOHODA
   medzi Európskou úniou a Gruzínskom o zjednodušení udeľovania víz
   EURÓPSKA ÚNIA, ďalej len „Únia“,
   a
   GRUZÍNSKO,
   ďalej len „zmluvné strany“,
   ŽELAJÚC SI rozvíjať medziľudské vzťahy ako dôležitú podmienku trvalého rozvoja hospodárskych, humanitárnych, kultúrnych, vedeckých a iných vzťahov zjednodušením udeľovania víz občanom Gruzínska,
   OPÄTOVNE potvrdzujúc úmysel dosiahnuť ako dlhodobý cieľ zavedenie bezvízového režimu cestovania pre svojich občanov, pod podmienkou, že sa splnia podmienky pre dôsledne riadenú a bezpečnú mobilitu,
   BERÚC DO ÚVAHY, že od 1. júna 2006 sú všetci občania Únie oslobodení od vízovej povinnosti pri cestách do Gruzínska, ktoré neprekračujú dĺžku 90 dní, alebo pri tranzite cez územie Gruzínska,
   UZNÁVAJÚC, že v prípade, že by Gruzínsko opätovne zaviedlo pre občanov Únie alebo pre niektoré kategórie občanov Únie vízovú povinnosť, vzťahovali by sa na dotknutých občanov Únie na základe reciprocity automaticky rovnaké zjednodušenia, ako priznáva táto dohoda občanom Gruzínska,
   BERÚC DO ÚVAHY, že vízová povinnosť môže byť opätovne zavedená len pre všetkých občanov Únie alebo pre niektoré kategórie občanov Únie,
   UZNÁVAJÚC, že zjednodušenie vízového režimu by nemalo viesť k nelegálnej migrácii a venujúc osobitnú pozornosť bezpečnosti a readmisii,
   ZOHĽADŇUJÚC Protokol o postavení Spojeného kráľovstva a Írska s ohľadom na priestor slobody, bezpečnosti a spravodlivosti a Protokol o schengenskom acquis začlenenom do rámca Európskej únie, ktoré tvoria prílohu k Zmluve o Európskej únii a Zmluve o fungovaní Európskej únie, a potvrdzujúc, že ustanovenia tejto dohody sa nevzťahujú na Spojené kráľovstvo a Írsko,
   ZOHĽADŇUJÚC Protokol o postavení Dánska pripojený k Zmluve o Európskej únii a Zmluve o fungovaní Európskej únie a potvrdzujúc, že ustanovenia tejto dohody sa nevzťahujú na Dánske kráľovstvo,
   SA DOHODLI TAKTO:
   Článok 1
   Účel a rozsah uplatňovania
   1.   Účelom tejto dohody je zjednodušenie udeľovania víz pre občanov Gruzínska na plánovaný pobyt, ktorý počas obdobia 180 dní neprekročí 90 dní.
   2.   V prípade, že Gruzínsko opätovne zavedie pre občanov členských štátov alebo pre niektoré kategórie občanov členských štátov vízovú povinnosť, budú sa na občanov Únie na základe reciprocity automaticky vzťahovať rovnaké zjednodušenia, ako priznáva táto dohoda občanom Gruzínska.
   Článok 2
   Všeobecné ustanovenie
   1.   Zjednodušenia udeľovania víz stanovené v tejto dohode platia pre občanov Gruzínska len v tom prípade, ak nie sú oslobodení od vízovej povinnosti podľa zákonov a iných právnych predpisov Únie alebo členských štátov, podľa tejto dohody alebo iných medzinárodných dohôd.
   2.   Na otázky, ktoré nie sú upravené v tejto dohode, napríklad na zamietnutie udelenia víza, uznávanie cestovných dokladov, preukazovanie dostatočných prostriedkov na pokrytie životných nákladov, odopretie vstupu alebo na opatrenia súvisiace s vyhostením, sa vzťahuje vnútroštátne právo Gruzínska alebo členských štátov alebo právo Únie.
   Článok 3
   Vymedzenie pojmov
   Na účely tejto dohody:

               a)

               „členský štát“ je ktorýkoľvek členský štát Únie, okrem Dánskeho kráľovstva, Írska a Spojeného kráľovstva;

               b)

               „občan Únie“ je štátny príslušník členského štátu, ktorý je vymedzený v písm. a);

               c)

               „občan Gruzínska“ je osoba, ktorá má v súlade s vnútroštátnymi právnymi predpismi Gruzínska gruzínske štátne občianstvo;

               d)

               „vízum“ je povolenie vydané členským štátom na tranzit cez územie členských štátov alebo na plánovaný pobyt na území členských štátov v trvaní najviac 90 dní počas ľubovoľného 180-dňového obdobia odo dňa prvého vstupu na územie členských štátov;

               e)

               „oprávnene sa zdržiavajúca osoba“ je občan Gruzínska, ktorý má na základe právnych predpisov Únie alebo vnútroštátnych právnych predpisov povolenie alebo oprávnenie na pobyt na území členského štátu v trvaní viac ako 90 dní.

         Článok 4
   Písomné dokumenty potvrdzujúce účel cesty
   1.   Na preukázanie účelu cesty na územie druhej zmluvnej strany sú pre uvedené kategórie občanov Gruzínska postačujúce tieto doklady:

               a)

               pre blízkych príbuzných – manželského partnera, deti (vrátane osvojených), rodičov (vrátane opatrovníkov), starých rodičov a vnukov/vnučky, ktorí navštevujú občanov Gruzínska oprávnene sa zdržiavajúcich na území členských štátov:

                           —

                           písomná žiadosť hostiteľskej osoby;

               b)

               pre členov oficiálnych delegácií, ktorí sa na oficiálne pozvanie adresované Gruzínsku majú zúčastniť na stretnutiach, konzultáciách, rokovaniach alebo výmenných programoch, ako aj na podujatiach organizovaných medzivládnymi organizáciami na území členských štátov:

                           —

                           list gruzínskeho orgánu potvrdzujúci, že žiadateľ je členom delegácie cestujúcej na územie členských štátov s cieľom zúčastniť sa na uvedených podujatiach, s pripojenou kópiou oficiálneho pozvania;

               c)

               pre žiakov, študentov, študentov postgraduálneho štúdia a ich sprevádzajúcich učiteľov, ktorí cestujú na účely štúdia alebo vzdelávacích školení, a to aj v rámci výmenných programov a iných školských činností:

                           —

                           písomná žiadosť alebo potvrdenie o zápise od hostiteľskej univerzity, fakulty alebo školy alebo študentský preukaz alebo potvrdenie o zapísaných predmetoch;

               d)

               pre osoby cestujúce zo zdravotných dôvodov a osoby, ktoré ich musia sprevádzať:

                           —

                           úradný doklad zdravotníckeho zariadenia potvrdzujúci nevyhnutnosť lekárskeho ošetrenia v tomto zariadení a potrebu, aby bola osoba sprevádzaná a doklad o dostatočných finančných prostriedkoch na úhradu tohto lekárskeho ošetrenia;

               e)

               pre novinárov a ich akreditovaný odborný sprievod:

                           —

                           potvrdenie alebo iný doklad vydaný profesijnou organizáciou, ktoré preukazujú, že predmetná osoba je kvalifikovaný novinár alebo osoba plniaca úlohu odborného sprievodu a doklad vydaný ich zamestnávateľom, ktorý potvrdzuje, že účelom cesty je výkon novinárskej práce alebo pomoc pri takejto práci;

               f)

               pre účastníkov medzinárodných športových podujatí a ich odborný sprievod:

                           —

                           písomná žiadosť hostiteľskej organizácie, príslušných orgánov, národných športových federácií alebo národných olympijských výborov členských štátov;

               g)

               pre podnikateľov a zástupcov podnikateľských organizácií:

                           —

                           písomná žiadosť od hostiteľskej právnickej osoby alebo spoločnosti, organizácie alebo úradu alebo pobočky takejto právnickej osoby alebo spoločnosti, štátnych alebo miestnych orgánov členských štátov alebo organizačných výborov obchodných a priemyselných výstav, konferencií a sympózií, ktoré sa konajú na území členských štátov, podpísaná štátnou komorou Gruzínska pre registráciu;

               h)

               pre príslušníkov slobodných povolaní, ktorí sa zúčastňujú na medzinárodných výstavách, konferenciách, sympóziách, seminároch alebo iných podobných podujatiach organizovaných na území členských štátov:

                           —

                           písomná žiadosť hostiteľskej organizácie potvrdzujúca, že príslušná osoba sa zúčastňuje na tomto podujatí;

               i)

               pre zástupcov organizácií občianskej spoločnosti, ktorí cestujú na účely vzdelávacích školení, seminárov, konferencií, a to aj v rámci výmenných programov:

                           —

                           písomná žiadosť vydaná hostiteľskou organizáciou, potvrdenie, že osoba zastupuje organizáciu občianskej spoločnosti a potvrdenie o zriadení danej organizácie z príslušného registra vydané štátnym orgánom v súlade s vnútroštátnymi právnymi predpismi;

               j)

               pre účastníkov vedeckých, kultúrnych a umeleckých činností vrátane univerzitných a iných výmenných programov:

                           —

                           písomná žiadosť hostiteľskej organizácie o účasť na týchto aktivitách;

               k)

               pre vodičov poskytujúcich služby medzinárodnej nákladnej a osobnej dopravy na územie členských štátov vo vozidlách registrovaných v Gruzínsku:

                           —

                           písomná žiadosť národnej spoločnosti alebo združenia dopravcov Gruzínska poskytujúcich služby v oblasti medzinárodnej cestnej dopravy s uvedením účelu, trvania a frekvencie ciest;

               l)

               pre účastníkov oficiálnych výmenných programov organizovaných partnerskými mestami/obcami:

                           —

                           písomná žiadosť vedúceho úradu mesta či obce alebo starostu mesta či obce;

               m)

               pre návštevníkov vojenských a civilných cintorínov:

                           —

                           úradný doklad potvrdzujúci existenciu a udržiavanie hrobu, ako aj rodinný alebo iný vzťah medzi žiadateľom a pochovaným.

         2.   Písomná žiadosť podľa odseku 1 tohto článku obsahuje tieto údaje:

               a)

               v prípade pozvanej osoby: meno a priezvisko, dátum narodenia, pohlavie, občianstvo, číslo cestovného dokladu, čas a účel cesty, počet vstupov a podľa potreby meno manželského partnera a detí spolucestujúcich s pozvanou osobou;

               b)

               v prípade pozývajúcej osoby: meno, priezvisko a adresu;

               c)

               v prípade pozývajúcej právnickej osoby, spoločnosti alebo organizácie: celý názov, adresu a

                           —

                           meno a funkciu osoby, ktorá žiadosť podpísala, ak žiadosť vydala organizácia alebo orgán,

                           —

                           registračné číslo, ktoré sa vyžaduje podľa práva dotknutého členského štátu, ak je pozývajúcou osobou právnická osoba alebo spoločnosť, alebo úrad, alebo pobočka takejto právnickej osoby alebo spoločnosti usadenej na území tohto členského štátu.

         3.   Pre všetky kategórie osôb uvedené v odseku 1 tohto článku sa všetky kategórie víz udeľujú zjednodušeným postupom bez toho, aby sa vyžadovalo ďalšie odôvodnenie, pozvanie alebo potvrdenie účelu cesty podľa právnych predpisov členských štátov.
   Článok 5
   Udeľovanie víz na viac vstupov
   1.   Diplomatické misie a konzulárne úrady členských štátov udeľujú víza na viac vstupov s dobou platnosti v trvaní najviac päť rokov týmto kategóriám osôb:

               a)

               manželským partnerom a deťom (vrátane osvojených) vo veku do 21 rokov alebo závislým a rodičom, ktorí navštevujú občanov Gruzínska oprávnene sa zdržiavajúcich na území členských štátov, s platnosťou víza obmedzenou na dobu platnosti ich povolenia na pobyt;

               b)

               členom národných a regionálnych vlád a ústavných a najvyšších súdov, ak nie sú oslobodení od vízovej povinnosti podľa tejto dohody, a to v súvislosti s výkonom ich funkcie, s platnosťou víza obmedzenou na ich funkčné obdobie, ak je kratšie ako päť rokov;

               c)

               stálym členom oficiálnych delegácií, ktorí sa na základe oficiálneho pozvania adresovaného Gruzínsku majú pravidelne zúčastňovať na stretnutiach, konzultáciách, rokovaniach alebo výmenných programoch, ako aj na podujatiach organizovaných na území členských štátov medzivládnymi organizáciami.

         2.   Diplomatické misie a konzulárne úrady členských štátov udeľujú víza na viac vstupov s dobou platnosti v trvaní najviac jeden rok týmto kategóriám osôb, pod podmienkou, že im bolo počas predchádzajúceho roka udelené aspoň jedno vízum, že ho využili v súlade s predpismi o vstupe a pobyte v navštevovanom členskom štáte a že odôvodnene žiadajú o udelenie víz na viac vstupov:

               a)

               členom oficiálnych delegácií, ktorí sa na oficiálne pozvanie adresované Gruzínsku majú pravidelne zúčastňovať na stretnutiach, konzultáciách, rokovaniach alebo výmenných programoch, ako aj na podujatiach organizovaných na území členských štátov medzivládnymi organizáciami;

               b)

               zástupcom organizácií občianskej spoločnosti, ktorí pravidelne cestujú na účely vzdelávacích školení, seminárov, konferencií, a to aj v rámci výmenných programov;

               c)

               príslušníkom slobodných povolaní, ktorí sa zúčastňujú na medzinárodných výstavách, konferenciách, sympóziách, seminároch alebo iných podobných podujatiach a ktorí pravidelne cestujú do členských štátov;

               d)

               účastníkom vedeckých, kultúrnych a umeleckých aktivít vrátane univerzitných a iných výmenných programov, ktorí pravidelne cestujú do členských štátov;

               e)

               študentom a študentom postgraduálneho štúdia, ktorí pravidelne cestujú na účely štúdia alebo vzdelávacích školení, a to aj v rámci výmenných programov;

               f)

               účastníkom oficiálnych výmenných programov organizovaných partnerskými mestami či obcami;

               g)

               osobám, ktoré musia cestovať pravidelne zo zdravotných dôvodov, a osobám, ktoré ich musia sprevádzať;

               h)

               novinárom a ich akreditovanému odbornému sprievodu;

               i)

               podnikateľom a zástupcom podnikateľských organizácií, ktorí pravidelne cestujú do členských štátov;

               j)

               účastníkom medzinárodných športových podujatí a ich odbornému sprievodu;

               k)

               vodičom poskytujúcim služby medzinárodnej nákladnej a osobnej dopravy na územie členských štátov vo vozidlách registrovaných v Gruzínsku.

         3.   Diplomatické misie a konzulárne úrady členských štátov udeľujú víza na viac vstupov s dobou platnosti v trvaní najmenej dva roky a najviac päť rokov kategóriám osôb uvedeným v odseku 2 tohto článku, pod podmienkou, že počas predchádzajúcich dvoch rokov využili víza na viac vstupov s dobou platnosti jeden rok v súlade s predpismi o vstupe a pobyte v navštevovanom členskom štáte a že dôvody pre udelenie víz na viac vstupov stále trvajú.
   4.   Celková dĺžka pobytu osôb uvedených v odsekoch 1 až 3 tohto článku na území členských štátov počas obdobia 180 dní neprekročí 90 dní.
   Článok 6
   Poplatky za spracovanie žiadostí o víza
   1.   Poplatok za spracovanie žiadosti o vízum pre občanov Gruzínska je 35 EUR.
   Uvedená suma sa môže upraviť v súlade s postupom stanoveným v článku 14 ods. 4.
   V prípade, že Gruzínsko opätovne zavedie vízovú povinnosť pre všetkých občanov Únie, vízový poplatok účtovaný Gruzínskom nebude vyšší ako 35 EUR alebo ako dohodnutá suma, ak bol poplatok upravený v súlade s postupom stanoveným vo vyššie uvedenom článku 14 ods. 4.
   2.   V prípade, že členské štáty spolupracujú s externým poskytovateľom služieb, môže sa účtovať dodatočný poplatok za služby. Tento dodatočný poplatok za služby bude primeraný nákladom, ktoré externému poskytovateľovi služieb vznikli pri plnení jeho úloh a neprekročí sumu 30 EUR. Predmetný členský štát či členské štáty zachovajú možnosť, aby všetci žiadatelia mohli podávať žiadosti priamo na ich konzulárnych úradoch.
   3.   Od poplatkov za spracovanie žiadosti o vízum sú oslobodené tieto kategórie osôb:

               a)

               dôchodcovia;

               b)

               deti vo veku do 12 rokov;

               c)

               členovia národných a regionálnych vlád a ústavných a najvyšších súdov, ak nie sú oslobodení od vízovej povinnosti podľa tejto dohody;

               d)

               osoby so zdravotným postihnutím a v prípade potreby ich sprievod;

               e)

               blízki príbuzní – manželskí partneri, deti (vrátane osvojených), rodičia (vrátane opatrovníkov), starí rodičia a vnuci/vnučky, ktorí navštevujú občanov Gruzínska oprávnene sa zdržiavajúcich na území členských štátov;

               f)

               členovia oficiálnych delegácií, ktorí sa na základe oficiálneho pozvania adresovaného Gruzínsku majú zúčastniť na stretnutiach, konzultáciách, rokovaniach alebo výmenných programoch, ako aj na podujatiach organizovaných na území členských štátov medzivládnymi organizáciami;

               g)

               žiaci, študenti, študenti postgraduálneho štúdia a ich sprevádzajúci učitelia, ktorí cestujú na účely štúdia alebo vzdelávacích školení, a to aj v rámci výmenných programov a iných školských činností;

               h)

               novinári a ich akreditovaný odborný sprievod;

               i)

               účastníci medzinárodných športových podujatí a ich odborný sprievod;

               j)

               zástupcovia organizácií občianskej spoločnosti, ktorí cestujú na účely vzdelávacích školení, seminárov, konferencií, a to aj v rámci výmenných programov;

               k)

               účastníci vedeckých, kultúrnych a umeleckých činností vrátane univerzitných a iných výmenných programov;

               l)

               osoby, ktoré predložili doklady preukazujúce nevyhnutnosť ich cesty z humanitárnych dôvodov vrátane naliehavého lekárskeho ošetrenia, ako aj osoby, ktoré ich sprevádzajú, alebo osoby, ktoré cestujú na pohreb blízkeho príbuzného alebo na návštevu vážne chorého blízkeho príbuzného.

         Článok 7
   Dĺžka trvania konania o žiadosti o vízum
   1.   Diplomatické misie a konzulárne úrady členských štátov rozhodnú o žiadosti o udelenie víza do 10 kalendárnych dní odo dňa prijatia žiadosti a dokladov potrebných pre udelenie víza.
   2.   Lehotu na prijatie rozhodnutia o žiadosti o vízum možno v individuálnych prípadoch predĺžiť až na 30 kalendárnych dní, najmä ak je potrebné ďalšie preskúmanie žiadosti.
   3.   Lehotu na prijatie rozhodnutia o žiadosti o vízum možno v naliehavých prípadoch skrátiť na dva pracovné dni alebo menej.
   Článok 8
   Odchod v prípade straty alebo odcudzenia dokladov
   Občania Únie a Gruzínska, ktorí stratili svoje doklady totožnosti alebo ktorým boli počas pobytu na území Gruzínska alebo členských štátov tieto doklady odcudzené, môžu opustiť územie bez víza alebo iného povolenia na základe platných dokladov totožnosti oprávňujúcich na prekročenie hraníc, ktoré vydali diplomatické misie alebo konzulárne úrady členských štátov alebo Gruzínska.
   Článok 9
   Predĺženie platnosti víz vo výnimočných prípadoch
   Doba platnosti víza udeleného občanovi Gruzínska a/alebo dĺžka pobytu stanovená v tomto víze sa predĺži, ak príslušný orgán členského štátu dospeje k názoru, že držiteľ víza preukázal zásah vyššej moci alebo humanitárne dôvody, ktoré mu bránia v opustení územia členských štátov pred skončením platnosti víza alebo uplynutím dĺžky pobytu povolenej vo víze. Takéto predĺženie sa udelí bezplatne.
   Článok 10
   Diplomatické pasy
   1.   Občania Gruzínska, ktorí sú držiteľmi platných diplomatických pasov, môžu vstúpiť na územie členských štátov, opustiť ho alebo prejsť týmto územím bez víz.
   2.   Osoby uvedené v odseku 1 tohto článku sa môžu zdržiavať na území členských štátov najviac 90 dní počas obdobia 180 dní.
   Článok 11
   Územná platnosť víz
   S výhradou vnútroštátnych pravidiel a predpisov týkajúcich sa národnej bezpečnosti členských štátov a s výhradou pravidiel Únie týkajúcich sa víz s obmedzenou územnou platnosťou majú občania Gruzínska právo cestovať po území členských štátov za rovnakých podmienok ako občania Únie.
   Článok 12
   Spoločný výbor pre správu dohody
   1.   Zmluvné strany zriadia spoločný výbor odborníkov (ďalej len „výbor“) zložený zo zástupcov Únie a Gruzínska. Únia bude zastúpená Európskou komisiou, ktorej budú pomáhať odborníci z členských štátov.
   2.   Výbor plní najmä tieto úlohy:

               a)

               monitoruje vykonávanie tejto dohody;

               b)

               navrhuje zmeny a doplnenia alebo dodatky k tejto dohode;

               c)

               urovnáva spory vyplývajúce z výkladu alebo uplatňovania ustanovení tejto dohody.

         3.   Výbor zasadá v prípade potreby kedykoľvek na žiadosť jednej zo zmluvných strán, najmenej však raz za rok.
   4.   Výbor prijme svoj rokovací poriadok.
   Článok 13
   Vzťah tejto dohody k dvojstranným dohodám medzi členskými štátmi a Gruzínskom
   Táto dohoda má odo dňa nadobudnutia platnosti prednosť pred ustanoveniami dvojstranných alebo viacstranných dohôd alebo dojednaní uzavretých medzi jednotlivými členskými štátmi a Gruzínskom, pokiaľ ustanovenia týchto dohôd alebo dojednaní upravujú otázky, ktoré sú predmetom úpravy v tejto dohode.
   Článok 14
   Záverečné ustanovenia
   1.   Zmluvné strany ratifikujú alebo schvália túto dohodu v súlade so svojimi príslušnými postupmi. Dohoda nadobudne platnosť prvý deň druhého mesiaca nasledujúceho po dni, kedy zmluvná strana, ktorá ako posledná ukončila uvedené postupy, to oznámi druhej zmluvnej strane.
   2.   Odchylne od ustanovení odseku 1 tohto článku platí, že táto dohoda nadobudne platnosť v deň nadobudnutia platnosti dohody medzi Európskou úniou a Gruzínskom o readmisii, ak tento deň nastane po dni stanovenom v odseku 1 tohto článku.
   3.   Táto dohoda sa uzatvára na neurčitú dobu. Možno ju vypovedať v súlade s odsekom 6 tohto článku.
   4.   Túto dohodu je možné zmeniť a doplniť písomnou dohodou zmluvných strán. Zmeny a doplnenia nadobudnú platnosť po tom, čo si zmluvné strany navzájom oznámia ukončenie svojich vnútorných postupov nevyhnutných na tento účel.
   5.   Každá zo zmluvných strán môže úplne alebo čiastočne pozastaviť uplatňovanie tejto dohody z dôvodu verejného poriadku, ochrany národnej bezpečnosti alebo ochrany verejného zdravia. Rozhodnutie o pozastavení uplatňovania dohody sa oznámi druhej zmluvnej strane najneskôr 48 hodín pred nadobudnutím jeho platnosti. Zmluvná strana, ktorá pozastavila uplatňovanie tejto dohody, bezodkladne informuje druhú zmluvnú stranu hneď, ako dôvody na pozastavenie pominú.
   6.   Každá zo zmluvných strán môže vypovedať túto dohodu na základe písomného oznámenia druhej zmluvnej strane. Platnosť tejto dohody sa skončí po uplynutí 90 dní odo dňa takéhoto oznámenia.

      V Bruseli 17. júna 2010 v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a gruzínskom jazyku, pričom každé znenie je rovnako autentické.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Грузия
         Por Georgia
         Za Gruzii
         For Georgien
         Für Georgien
         Gruusia nimel
         Για τη Γεωργία
         For Georgia
         Pour la Géorgie
         Per la Georgia
         Gruzijas vārdā –
         Gruzijos vardu
         Grúzia részéről
         Għall-Georġja
         Voor Georgië
         W imieniu Gruzji
         Pela Geórgia
         Pentru Georgia
         Za Gruzínsko
         Za Gruzijo
         Georgian puolesta
         För Georgien

   PRÍLOHA

      PROTOKOL K DOHODE O ČLENSKÝCH ŠTÁTOCH, KTORÉ NEUPLATŇUJÚ SCHENGENSKÉ ACQUIS V PLNOM ROZSAHU
      Členské štáty, ktoré sú viazané schengenským acquis, ale ešte neudeľujú schengenské víza, pričom čakajú na príslušné rozhodnutie Rady v tomto smere, udeľujú vnútroštátne víza, ktorých platnosť je obmedzená na ich územie.
      V súlade s rozhodnutím Európskeho parlamentu a Rady č. 582/2008/ES zo 17. júna 2008, ktorým sa zavádza zjednodušený režim kontroly osôb na vonkajších hraniciach založený na jednostrannom uznávaní niektorých dokladov Bulharskom, Cyprom a Rumunskom za rovnocenné s ich národnými vízami na účely tranzitu cez ich územia (1) boli prijaté harmonizované opatrenia s cieľom zjednodušiť tranzit držiteľov schengenských víz a schengenských povolení na pobyt cez územie členských štátov, ktoré zatiaľ neuplatňujú schengenské acquis v plnom rozsahu.

      (1)  Ú. v. EÚ L 161, 20.6.2008, s. 30.
   SPOLOČNÉ VYHLÁSENIE K ČLÁNKU 10 DOHODY O DIPLOMATICKÝCH PASOCH
   Európska únia môže v súlade s postupom stanoveným v článku 14 ods. 5 dohody čiastočne pozastaviť uplatňovanie dohody, a to najmä jej článku 10, ak uplatňovanie tohto článku druhá zmluvná strana zneužíva alebo ak jeho uplatňovanie predstavuje hrozbu verejnej bezpečnosti.
   V prípade pozastavenia uplatňovania článku 10 obe zmluvné strany začnú v rámci spoločného výboru zriadeného dohodou konzultácie s cieľom vyriešiť problémy, ktoré viedli k pozastaveniu.
   Obe zmluvné strany sa ako vec prvoradého významu zaväzujú zabezpečiť vysokú úroveň bezpečnosti diplomatických pasov, a to najmä zapracovaním biometrických identifikátorov. Pokiaľ ide o Úniu, táto bezpečnosť bude zabezpečená v súlade s požiadavkami stanovenými v nariadení Rady (ES) č. 2252/2004 z 13. decembra 2004 o normách pre bezpečnostné znaky a biometriu v pasoch a cestovných dokladoch vydávaných členskými štátmi (1).

      (1)  Ú. v. EÚ L 385, 29.12.2004, s. 1.
   SPOLOČNÉ VYHLÁSENIE O HARMONIZÁCII INFORMÁCIÍ O POSTUPOCH UDEĽOVANIA KRÁTKODOBÝCH VÍZ A O DOKLADOCH, KTORÉ SA PREDKLADAJÚ SPOLU SO ŽIADOSŤOU O KRÁTKODOBÉ VÍZA
   Pri uznaní významu transparentnosti pre žiadateľov o víza zastávajú zmluvné strany dohody názor, že je možné prijať tieto opatrenia:

               —

               vypracovanie všeobecných informácií pre žiadateľov o víza o postupoch a podmienkach podávania žiadostí o víza, o vízach a o platnosti udelených víz,

               —

               Európska únia vypracuje zoznam minimálnych požiadaviek s cieľom zabezpečiť, aby sa gruzínskym žiadateľom poskytovali zrozumiteľné a jednotné základné informácie a aby sa od nich vyžadovali v zásade rovnaké sprievodné doklady.

         Vyššie uvedené informácie sa budú rozširovať širokej verejnosti (prostredníctvom informačných tabúľ konzulátov, letákov, webových stránok, atď.).
   SPOLOČNÉ VYHLÁSENIE TÝKAJÚCE SA DÁNSKA
   Zmluvné strany berú na vedomie, že dohoda sa nevzťahuje na postupy udeľovania víz diplomatickými misiami a konzulárnymi úradmi Dánskeho kráľovstva.
   Za týchto okolností je žiaduce, aby orgány Dánska a Gruzínska bezodkladne uzavreli dvojstrannú dohodu o zjednodušení udeľovania krátkodobých víz obsahujúcu podobné podmienky, ako ustanovuje dohoda medzi Európskou úniou a Gruzínskom.
   SPOLOČNÉ VYHLÁSENIE TÝKAJÚCE SA SPOJENÉHO KRÁĽOVSTVA A ÍRSKA
   Zmluvné strany berú na vedomie, že dohoda sa nevzťahuje na územie Spojeného kráľovstva a Írska.
   Za týchto okolností je žiaduce, aby orgány Spojeného kráľovstva, Írska a Gruzínska uzavreli dvojstranné dohody o zjednodušení udeľovania víz.
   SPOLOČNÉ VYHLÁSENIE TÝKAJÚCE SA ISLANDU, NÓRSKA, ŠVAJČIARSKA A LICHTENŠTAJNSKA
   Zmluvné strany berú na vedomie úzke vzťahy medzi Európskou úniou a Nórskom, Islandom, Švajčiarskom a Lichtenštajnskom, najmä na základe dohôd z 18. mája 1999 a 26. októbra 2004 týkajúcich sa pridruženia týchto krajín k vykonávaniu, uplatňovaniu a rozvoju schengenského acquis.
   Za týchto okolností je žiaduce, aby orgány Nórska, Islandu, Švajčiarska a Lichtenštajnska a Gruzínska bezodkladne uzavreli dvojstranné dohody o zjednodušení udeľovania krátkodobých víz obsahujúce podobné podmienky, ako ustanovuje dohoda medzi Úniou a Gruzínskom.
   VYHLÁSENIE EURÓPSKEJ ÚNIE O ZJEDNODUŠENÍ VÍZOVÉHO REŽIMU PRE RODINNÝCH PRÍSLUŠNÍKOV
   Európska únia zobrala na vedomie návrh Gruzínska, aby sa rozšírilo vymedzenie pojmu rodinných príslušníkov, na ktorých by sa malo vzťahovať zjednodušenie udeľovania víz, ako aj dôležitosť, ktorú Gruzínsko prikladá zjednodušeniu pohybu tejto kategórie osôb.
   S cieľom uľahčiť mobilitu väčšieho počtu osôb, ktoré majú rodinné väzby s občanmi Gruzínska oprávnene sa zdržiavajúcimi na území členských štátov (najmä sestry a bratia a ich deti), Európska únia vyzýva konzulárne úrady členských štátov, aby plne využívali možnosti, ktoré dáva acquis communautaire, na zjednodušenie udeľovania víz tejto kategórii osôb, a to najmä prostredníctvom zjednodušenia požiadaviek na písomné doklady požadované od žiadateľov, oslobodenia od poplatkov za spracovanie a v náležitých prípadoch prostredníctvom udeľovania víz na viac vstupov.
   VYHLÁSENIE EURÓPSKEJ ÚNIE O POZASTAVENÍ UPLATŇOVANIA DOHODY O ZJEDNODUŠENÍ UDEĽOVANIA VÍZ
   V prípade, že Gruzínsko v rozpore s článkom 1 ods. 2 dohody opätovne zavedie pre občanov jedného alebo viacerých členských štátov Európskej únie alebo pre niektoré kategórie uvedených občanov vízovú povinnosť, Únia pozastaví uplatňovanie dohody.
   SPOLOČNÉ VYHLÁSENIE O SPOLUPRÁCI V OBLASTI CESTOVNÝCH DOKLADOV
   Zmluvné strany sa dohodli, že spoločný výbor zriadený podľa článku 12 dohody by mohol v rámci monitorovania vykonávania tejto dohody posúdiť vplyv, ktorý má úroveň bezpečnosti príslušných cestovných dokladov na fungovanie tejto dohody. Na tento účel sa zmluvné strany dohodli, že si budú pravidelne vymieňať informácie o opatreniach, ktoré prijali, aby sa vyhli zvýšeniu množstva cestovných dokladov, a rozvíjať technické aspekty bezpečnosti cestovných dokladov, ako aj že si budú pravidelne vymieňať informácie o procese personalizácie vydávania cestových dokladov.


title: 2010/549/EÚ: Rozhodnutie Európskeho parlamentu z  5. mája 2010 o účtovnej závierke Európskej agentúry pre riadenie operačnej spolupráce na vonkajších hraniciach členských štátov Európskej únie (Frontex) za rozpočtový rok 2008

text:
               25.9.2010

               SK

               Úradný vestník Európskej únie

               L 252/217

         ROZHODNUTIE EURÓPSKEHO PARLAMENTU
   z 5. mája 2010
   o účtovnej závierke Európskej agentúry pre riadenie operačnej spolupráce na vonkajších hraniciach členských štátov Európskej únie (Frontex) za rozpočtový rok 2008
   (2010/549/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Európskej agentúry pre riadenie operačnej spolupráce na vonkajších hraniciach členských štátov Európskej únie za rozpočtový rok 2008,
   so zreteľom na správu Dvora audítorov o overení ročnej účtovnej závierky Európskej agentúry pre riadenie operačnej spolupráce na vonkajších hraniciach členských štátov za rozpočtový rok 2008 spolu s odpoveďami agentúry (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Rady (ES) č. 2007/2004 z 26. októbra 2004 o zriadení Európskej agentúry pre riadenie operačnej spolupráce na vonkajších hraniciach členských štátov Európskej únie (3), a najmä na jeho článok 30,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0085/2010),

               1.

               schvaľuje účtovnú závierku Európskej agentúry pre riadenie operačnej spolupráce na vonkajších hraniciach členských štátov Európskej únie za rozpočtový rok 2008;

               2.

               poveruje svojho predsedu, aby postúpil toto rozhodnutie riaditeľovi Európskej agentúry pre riadenie operačnej spolupráce na vonkajších hraniciach členských štátov Európskej únie, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 304, 15.12.2009, s. 38.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 349, 25.11.2004, s. 1.

      (4)  Ú. v. ES L 357, 31.12.2002, s. 72.


title: Rozhodnutie Komisie z 15. októbra 1999, ktorým sa zostavujú predbežné zoznamy prevádzkární tretej krajiny, z ktorej členské štáty povoľujú dovozy mletého mäsa a mäsových prípravkov (oznámené pod číslom dokumentu C(1999) 3333)Text s významom pre EHP

text:
Dôležité právne oznámenie

|

31999D0710

Úradný vestník L 281 , 04/11/1999 S. 0082 - 0084

		Rozhodnutie Komisiez 15. októbra 1999,ktorým sa zostavujú predbežné zoznamy prevádzkární tretej krajiny, z ktorej členské štáty povoľujú dovozy mletého mäsa a mäsových prípravkov(oznámené pod číslom dokumentu C(1999) 3333)(Text s významom pre EHP)(1999/710/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na rozhodnutie Rady 95/408/ES z 22. júna 1995 o podmienkach vypracovania dočasných zoznamov prevádzkární tretej krajiny, z ktorých členské štáty sú oprávnené dovážať určité produkty živočíšneho pôvodu, produkty rybolovu alebo živé lastúrniky na prechodné obdobie [1], zmenené a doplnené rozhodnutím 98/603/ES [2], a najmä jeho článok 2 (1),(1) keďže rozhodnutím Rady 79/542/EHS [3], naposledy zmeneným a doplneným rozhodnutím Komisie 1999/417/ES [4], bol vytvorený zoznam tretích krajín, z ktorých členské štáty povoľujú dovozy čerstvého mäsa a mäsových výrobkov;(2) keďže smernica Rady 94/65/EHS [5] stanovuje požiadavky kladené na výrobu, uvedenie na trh a dovoz mletého mäsa a mäsových prípravkov;(3) keďže Komisia obdržala od určitých tretích krajín zoznamy prevádzkární spolu so zárukami, že tieto v plnej miere vyhovujú príslušným zdravotným požiadavkám spoločenstva, a v prípade, že niektorá prevádzkáreň ich nebude spĺňať, tak jej vývozná činnosť do Európskeho spoločenstva bude pozastavená;(4) keďže Komisia nebola schopná uistiť sa vo všetkých dotknutých tretích krajinách o súlade ich prevádzkární s požiadavkami spoločenstva a platnosti záruk poskytnutých príslušnými orgánmi;(5) keďže, s cieľom umožniť obchod s mletým mäsom a mäsovými prípravkami z takýchto tretích krajín, je nevyhnutné vytvoriť zoznam vyššie uvedených prevádzkární;(6) keďže predbežné zoznamy prevádzkární vyrábajúcich mleté mäso a mäsové prípravky je možné takto vypracovať v súlade s postupom uvedeným v rozhodnutí 95/408/EHS vzhľadom na určité krajiny;(7) keďže opatrenia uvedené v tomto rozhodnutí sú v súlade so stanoviskom Stáleho veterinárneho výboru,PRIJALA TOTO ROZHODNUTIE:Článok 11. Členské štáty povolia dovozy mletého mäsa a mäsových prípravkov z prevádzkární uvedených v prílohe k tomuto rozhodnutiu.2. Dovozy mletého mäsa a mäsových prípravkov naďalej podliehajú veterinárnym ustanoveniam spoločenstva prijatých na inom mieste.Článok 2Toto rozhodnutie sa bude sa uplatňovať s účinnosťou od 20. októbra 1999.Článok 3Toto rozhodnutie je adresované členským štátom.V Bruseli 15. októbra 1999Za KomisiuDavid Byrnečlen Komisie[1] Ú. v. ES L 243, 11.10.1995, s. 17.[2] Ú. v. ES L 289, 28.10.1998, s. 36.[3] Ú. v. ES L 146, 14.6.1979, s. 15.[4] Ú. v. ES L 159, 25.6.1999, s. 56.[5] Ú. v. ES L 368, 31.12.1994, s. 10.--------------------------------------------------ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGALISTA DE LOS ESTABLECIMIENTOSLISTE OVER VIRKSOMHEDERVERZEICHNIS DER BETRIEBEΠΙΝΑΚΑΣ ΤΩΝ ΕΓΚΑΤΑΣΤΑΣΕΩΝLIST OF ESTABLISHMENTSLISTE DES ÉTABLISSEMENTSELENCO DEGLI STABILIMENTILIJST VAN BEDRIJVENLISTA DOS ESTABELECIMENTOSLUETTELO LAITOK — SISTAFÖRTECKNING ÖVER ANLÄGGNINGARProducto: carne picada y preparados de carneProdukt: hakket kød og tilberedt kødErzeugnis: Hackfleisch/Faschiertes und FleischzubereitungenΠροϊόν: κιμάδες και παρασκευάσματα κρέατοςProduct: minced meat and meat preparationsProduit: viandes hachées et préparations de viandeProdotto: carni macinate e preparazioni di carniProduct: gehakt vlees en vleesbereidingenProduto: carnes picadas e preparados de carnesTuote: jauhettu liha ja lihavalmisteetVaruslag: malet kött och köttberedningar1 = Referencia nacionalNational referenceNationaler CodeΕθνικός αριθμός έγκρισηςNational referenceRéférence nationaleRiferimento nazionaleNationale codeReferência nacionalKansallinen referenssiNationell referens2 = NombreNavnNameΤίτλος εγκατάστασηςNameNomNomeNaamNomeNimiNamn3 = CiudadByStadtΠόληTownVilleCittàStadCidadeKaupunkiStad4 = RegiónRegionRegionΠεριοχήRegionRegionRegioneRegioRegiãoAlueRegion5 = ActividadAktivitetTätigkeitΕίδος εγκατάστασηςActivityActivitéAttivitàActiviteitActividadeToimintamuotoVerksamhetMM = carne picadahakket kødHackfleisch/Faschiertesκιμάδωνminced meatviandes hachéescarni macinategehakt vleescarnes picadasjauhettu lihamalet köttMP = preparados de carnetilberedt kødFleischzubereitungenπαρασκεύασμα κρέατοςmeat preparationspréparations de viandepreparazioni di carnivleesbereidingenpreparados de carnesraakalihavalmis-teetköttberedningar6 = Menciones especialesSærlige bemærkningerBesondere BemerkungenΕιδικές παρατηρήσειςSpecial remarksMentions spécialesNote particolariBijzondere opmerkingenMenções especiaisErikois-mainintojaAnmärkningar7 = * Países y establecimientos que cumplen todos los requisitos del apartado 1 del artículo 2 de la Decisión 95/408/CE del Consejo.* Lande og virksomheder, der opfylder alle betingelserne i artikel 2, stk. 1, i Râdets beslutning 95/408/EF.* Länder und Betriebe, die alle Anforderungen des Artikels 2 Absatz 1 der Entscheidung 95/408/EG des Rates erfüllen.* Χώρες και εγκαταστάσεις που πληρούν τις προϋποθέσας του άρθρου 2 παράγραφος 1 της απόφασης 95/408/ΕΚ του Συμβουλίου.* Countries and establishments complying with all requirements of Article 2(1) of Council Decision 95/408/EC.* Pays et établissements remplissant l’ensemble des dispositions de l’article 2, paragraphe 1, de la décision 95/408/CE du Conseil.* Paesi e stabilimenti che ottemperano a tutte le disposizioni dell’articolo 2, paragrafo 1, della decisione 95/408/CE del Consiglio.* Landen en inrichtingen die voldoen aan al de voorwaarden van artikel 2, lid 1, van Beschikking 95/408/EG van de Raad.* Países e estabelecimentos que respeitam todas as exigências do n.° 1 do artigo 2.° da Decisão 95/408/CE do Conselho.* Neuvoston päätöksen 95/408/EY 2 artiklan 1 kohdan kaikki vaatimukset täyttävät maat ja laitokset.* Länder och anläggningar som uppfyller alla krav i artikel 2.1 i rådets beslut 95/408/EG.País: ARGENTINALand: ARGENTINALand: ARGENTINIENΧώρα: ΑΡΓΕΝΤΙΝΗCountry: ARGENTINAPays: ARGENTINEPaese: ARGENTINALand: ARGENTINIËPaís: ARGENTINAMaa: ARGENTIINALand: ARGENTINA1 | 2 | 3 | 4 | 5 | 6 |13 | Swift Armour SA | V. Gdor Gálvez | Santa Fe | MM, MP | 7 |18 | Quickfood SA | Martínez | Santa Fe | MM, MP | 7 |1014 | Quickfood SA | San Jorge | Santa Fe | MM, MP | 7 |1311 | Frimat SA | Santa Fe | Santa Fe | MM, MP | 7 |1918 | Cocarsa SA | San Fernando | Buenos Aires | MM, MP | 7 |1920 | Rioplatense | Gral. Pacheco | Buenos Aires | MM, MP | 7 |2062 | Finexcor SA | Bernal | Buenos Aires | MM, MP | 7 |2067 | Cepa SA | Pontevedra | Buenos Aires | MM, MP | 7 |2082 | Arre Beef SA | Pérez Millán | Buenos Aires | MM, MP | 7 |3235 | MC Key Argentina SA | Garin | Buenos Aires | MM, MP | 7 |--------------------------------------------------


title: Rozhodnutie Rady 2006/666/SZBP z  15. septembra 2006 o predĺžení Dohody vo forme výmeny listov medzi Európskou úniou a vládou Indonézie o úlohách, postavení, výsadách a imunitách Pozorovateľskej misie Európskej únie v Acehu (Indonézia) (Acehská pozorovateľská misia – APM) a jej personálu

text:
               4.10.2006

               SK

               Úradný vestník Európskej únie

               L 273/8

         ROZHODNUTIE RADY 2006/666/SZBP
   z 15. septembra 2006
   o predĺžení Dohody vo forme výmeny listov medzi Európskou úniou a vládou Indonézie o úlohách, postavení, výsadách a imunitách Pozorovateľskej misie Európskej únie v Acehu (Indonézia) (Acehská pozorovateľská misia – APM) a jej personálu
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 24,
   so zreteľom na odporúčanie predsedníctva,
   keďže:

               (1)

               Rada 7. júna 2006 prijala jednotnú akciu 2006/407/SZBP (1), ktorou sa mení a dopĺňa a predlžuje jednotná akcia 2005/643/SZBP o pozorovateľskej misii Európskej únie v Acehu (Indonézia) (Acehská pozorovateľská misia – APM) na ďalšie obdobie troch mesiacov do 15. septembra 2006.

               (2)

               Rada v tento deň tiež prijala rozhodnutie 2006/448/SZBP (2) o predĺžení Dohody vo forme výmeny listov medzi Európskou úniou a vládou Indonézie o úlohách, postavení, výsadách a imunitách Pozorovateľskej misie Európskej únie v Acehu (Indonézia) (Acehská pozorovateľská misia – APM) a jej personálu na obdobie troch mesiacov do 15. septembra 2006.

               (3)

               Indonézska vláda 21. júla 2006 vyzvala Európsku úniu, aby predĺžila mandát APM na konečné obdobie troch mesiacov do 15. decembra 2006.

               (4)

               Predĺženie dohody vo forme výmeny listov na obdobie troch mesiacov do 15. decembra 2006 by sa malo schváliť v mene Európskej únie,

         ROZHODLA TAKTO:
   Článok 1
   Predĺženie Dohody vo forme výmeny listov medzi Európskou úniou a vládou Indonézie o úlohách, postavení, výsadách a imunitách Pozorovateľskej misie Európskej únie v Acehu (Indonézia) (Acehská pozorovateľská misia – APM) a jej personálu na obdobie troch mesiacov do 15. decembra 2006 sa týmto schvaľuje v mene Európskej únie.
   Text výmeny listov, ktorou sa schvaľuje toto predĺženie, je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu vo forme výmeny listov s cieľom zaviazať Európsku úniu (3).
   Článok 3
   Toto rozhodnutie sa uverejní v Úradnom vestníku Európskej únie.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 15. septembra 2006

            Za Radu

            predseda

         E. TUOMIOJA

      (1)  Ú. v. EÚ L 158, 10.6.2006, s. 20.

      (2)  Ú. v. EÚ L 176, 30.6.2006, s. 107.

      (3)  Generálny sekretariát Rady uverejní dátum nadobudnutia platnosti dohody v Úradnom vestníku Európskej únie.
    ---documentbreak---

               4.10.2006

               SK

               Úradný vestník Európskej únie

               L 273/9

         PREKLAD
   VÝMENA LISTOV
   o predĺžení Dohody vo forme výmeny listov medzi Európskou úniou a vládou Indonézie o úlohách, postavení, výsadách a imunitách Pozorovateľskej misie Európskej únie v Acehu (Indonézia) (Acehská pozorovateľská misia – APM) a jej personálu
   V Jakarte 21. júla 2006
   Vaša excelencia,
   v mene vlády Indonézskej republiky by som chcel Európskej únii vyjadriť naše uznanie v súvislosti s Acehskou pozorovateľskou misiou (APM) a za významnú úlohu, ktorú zohrávala počas jej nasadenia v provincii Nanggroe Aceh Darussalam (NAD).
   Keďže mierové riešenie acehskej otázky sa dostalo do jednej z najdôležitejších etáp, ktorú predstavuje prijatie nového zákona o vláde v Acehu indonézskym parlamentom, obyvatelia Acehu sa teraz pripravujú na výkon svojich občianskych a politických práv, t. j. na účasť na miestnych voľbách, ktoré sa uskutočnia v novembri 2006.
   V tejto súvislosti mám tú česť tlmočiť Vám rozhodnutie vlády Indonézskej republiky vyzvať Európsku úniu, aby poslednýkrát predĺžila svoju prítomnosť v provincii NAD na obdobie od 16. septembra 2006 do 15. decembra 2006 alebo od skoršieho dátumu po miestnych voľbách v NAD, ktoré sa uskutočnia 22. novembra 2006. Rozhodnutie o dátume ukončenia tohto predĺženia ponechá Indonézska vláda na zvážení Vašej excelencie.
   Práca APM počas tohto obdobia bude zahŕňať úlohy APM ustanovené v článku 5.1 a 5.2 písm. g) a h) memoranda o porozumení medzi vládou Indonézskej republiky a Hnutím za slobodný Aceh z 15. augusta 2005.
   Počas tohto konečného predĺženia budú postavenie, výsady a imunity APM rovnaké ako tie, ktoré sú ustanovené v našej výmene listov zo 14. septembra 2005 a 3. októbra 2005, ktoré tvoria právne záväzný nástroj medzi vládou Indonézskej republiky a Európskou úniou.
   Ak je uvedený návrh pre Európsku úniu prijateľný, dovoľujem si ďalej navrhnúť, aby tento list, ako aj Váš súhlasný list tvorili spolu právne záväzný nástroj medzi vládou Indonézskej republiky a Európskou úniou. Tento nástroj nadobudne platnosť 16. septembra 2006 a jeho platnosť sa skončí najneskôr 15. decembra 2006. Čo sa týka vlády Indonézskej republiky, tento právny rámec vychádza z indonézskeho zákona č. 2 z roku 1982 z 25. januára 1982 o ratifikácii dohovoru o osobitnej misii, 1969.
   Ďalej podľa dohody v odseku 1.2.7 memoranda o porozumení z Helsínk, ktoré uvádza, že „externí pozorovatelia sa pozvú, aby monitorovali voľby v Acehu“, chcel by som Vám tiež navrhnúť, aby ste vyslali volebných pozorovateľov Európskej únie počas príprav a v čase miestnych volieb v NAD. Indonézia je pripravená diskutovať o časovom rámci, vymedzení pôsobnosti a iných relevantných otázkach týkajúcich sa prítomnosti takýchto pozorovateľov, pričom sa v plnej miere bude konzultovať s miestnym volebným výborom tak, ako sa to robilo v minulosti.
   Verím, že v nadviazanej konštruktívnej spolupráci, ktorej cieľom je zabezpečiť v rámci jednotného štátu Indonézskej republiky mierové, komplexné a udržateľné riešenie výziev, ktorým Aceh čelí, bude možné ďalej pokračovať a posilniť ju.
   Teším sa na Vašu pozitívnu odpoveď.
   S hlbokou úctou,

         Dr. N. Hassan Wirajuda

   V Bruseli 15. september 2006
   Vaša excelencia,
   mám tú česť odvolať sa na Váš list z 21. júla 2006, v ktorom nám tlmočíte rozhodnutie vlády Indonézskej republiky vyzvať Európsku úniu, aby poslednýkrát predĺžila svoju prítomnosť v provincii Nanggroe Aceh Darussalam (NAD) na obdobie troch mesiacov od 16. septembra 2006 do 15. decembra 2006.
   S potešením Vám potvrdzujem, že Európska únia sa rozhodla odpovedať na túto výzvu pozitívne.
   Potvrdzujem, že v súlade s podmienkami našej výmeny listov zo 14. septembra 2005 a 3. októbra 2005, ktoré tvoria právne záväzný nástroj medzi vládou Indonézskej republiky a Európskou úniou, sa tento nástroj predlžuje do 15. decembra 2006.
   Práca APM počas tohto obdobia bude zahŕňať úlohy APM ustanovené v článku 5.1 a 5.2 písm. g) a h) memoranda o porozumení medzi vládou Indonézskej republiky a Hnutím za slobodný Aceh z 15. augusta 2005.
   Ďalej si dovoľujem potvrdiť, že Váš list a tento list v odpovedi naň tvoria spolu právne záväzný nástroj medzi vládou Indonézskej republiky a Európskou úniou. Tento nástroj nadobudne platnosť 16. septembra 2006 a jeho platnosť sa skončí 15. decembra 2006.
   Dovoľte mi využiť túto príležitosť a pripomenúť uznanie EÚ pokroku dosiahnutému v mierovom procese v Acehu a potvrdiť pokračujúci záväzok Európskej únie podporovať dosiahnutie mierového, komplexného a udržateľného riešenia výziev, ktorým Aceh čelí.
   Prijmite, prosím, výraz mojej najhlbšej úcty.
   S hlbokou úctou,

         Javier Solana


title: Rozhodnutie európskeho parlamentu a rady 803/2004/ES z 21. apríla 2004, ktorým sa prijíma program opatrení spoločenstva (na roky 2004 až 2008) na prevenciu a boj proti násiliu páchanému na deťoch, mládeži a ženách a na ochranu obetí a rizikových skupín (program Daphne II)

text:
Dôležité právne oznámenie

|

32004D0803

Úradný vestník L 143 , 30/04/2004 S. 0001 - 0008

		Rozhodnutie európskeho parlamentu a rady 803/2004/ESz 21. apríla 2004,ktorým sa prijíma program opatrení spoločenstva (na roky 2004 až 2008) na prevenciu a boj proti násiliu páchanému na deťoch, mládeži a ženách a na ochranu obetí a rizikových skupín (program Daphne II)EURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 152,so zreteľom na návrh Komisie,so zreteľom na stanovisko Európskeho hospodárskeho a sociálneho výboru [1],so zreteľom na stanovisko Výboru pre regióny [2],konajúc v súlade s postupom ustanoveným v článku 251 zmluvy [3],keďže:(1) telesné, sexuálne a duševné násilie páchané na deťoch, mládeži a ženách, vrátane hrozby takýchto skutkov, nátlaku alebo svojvoľného zbavenia slobody, ku ktorému dochádza vo verejnom aj súkromnom živote, predstavuje porušenie ich práv na život, bezpečie, slobodu, dôstojnosť a telesnú a citovú nedotknuteľnosť a vážnu hrozbu pre telesné a duševné zdravie obetí takéhoto násilia. Účinky takéhoto násilia sú tak rozšírené v celom spoločenstve, že predstavujú skutočnú zdravotnú pohromu a prekážku využívania bezpečného, slobodného a spravodlivého občianstva;(2) je dôležité a potrebné, aby sa uznali vážne bezprostredné a dlhodobé dopady násilia na zdravie, duševný a sociálny rozvoj, rovnaké príležitosti tých, ktorých sa to týka, na jednotlivcov, rodiny a spoločenstvá a vysoké sociálne a hospodárske náklady pre spoločnosť ako celok;(3) podľa definície Svetovej zdravotníckej organizácie je zdravie stavom úplnej telesnej, duševnej a sociálnej pohody, a nie iba absenciou choroby alebo nemohúcnosti. Rezolúcia Svetového zdravotníckeho zhromaždenia, ktorú prijalo 49. svetové zdravotnícke zhromaždenie v Ženeve roku 1996, vyhlasuje, že násilie je jedným z hlavných svetových problémov verejného zdravia. Svetová správa o násilí a zdraví, ktorú predložila Svetová zdravotnícka organizácia v Bruseli 3. októbra 2002, odporúča podporovanie primárnych prevenčných reakcií, posilňovanie reakcií obetí násilia, zvyšovanie spolupráce a výmenu informácií o prevencii násilia;(4) tieto princípy sa uznávajú v mnohých dohovoroch, vyhláseniach a protokoloch významných medzinárodných inštitúcií, ako sú Organizácia spojených národov, Medzinárodná organizácia práce, Svetová konferencia o ženách a Svetový kongres proti komerčnému sexuálnemu vykorisťovaniu detí. Táto dôležitá práca, ktorú vykonávajú medzinárodné organizácie, by sa mala doplniť o prácu spoločenstva. V článku 3 ods. 1 písm. p) zmluvy sa skutočne požaduje, aby pôsobenie spoločenstva zahrňovalo príspevok k dosiahnutiu vysokej úrovne ochrany zdravia;(5) Charta základných práv Európskej únie [4] medzi iným opätovne potvrdzuje právo na dôstojnosť, rovnosť a solidaritu. Toto zahrňuje mnohé špecifické opatrenia na ochranu a podporu telesnej a duševnej neporušenosti, rovnaké zaobchádzanie s mužmi a ženami, práva detí a nediskriminovanie rovnako ako zákaz neľudského alebo ponižujúceho zaobchádzania, otroctva a nútenej a detskej práce;(6) Komisia vyzvala na vypracovanie a vykonanie akčných programov, ktorými by Európsky parlament mohol bojovať proti takémuto násiliu, medzi iným vo svojich rezolúciách z 19. mája 2000 o oznámení Komisie Rade a Európskemu parlamentu, "za ďalšie kroky v boji proti obchodovaniu so ženami" [5] a z 20. septembra 2001 o zmrzačovaní ženských genitálií [6];(7) akčný program, ktorý vychádza z rozhodnutia Európskeho parlamentu a Rady 293/2000/ES z 24. januára 2000, ktorým sa prijíma program opatrení spoločenstva (program Daphne) (roky 2000 až 2003) o preventívnych opatreniach na boj proti násiliu páchanému na ženách, mládeži a deťoch [7], pomohol zvýšiť povedomie v rámci Európskej únie a zvýšiť a konsolidovať spoluprácu medzi organizáciami v členských štátoch zaoberajúcimi sa bojom proti násiliu;(8) program Daphne sa stretol s nesmiernou odozvou. Jasne spĺňa silnú potrebu v rámci dobrovoľného sektora. Podporované projekty už začali vyvolávať znásobujúce účinky na činnosti mimovládnych organizácií a inštitúcií v Európe. Tento program už výrazne prispel k rozvoju politiky EÚ v boji proti násiliu, obchodovaniu, sexuálnemu zneužívaniu a pornografii s dopadmi ďaleko za hranicami Európskej únie, ako sa uvádza v strednodobej správe o programe Daphne;(9) Európsky parlament vo svojej rezolúcii zo 4. septembra 2002 o strednodobom preskúmaní programu Daphne [8] zdôraznil, že program Daphne spĺňa základnú potrebu účinných stratégií boja proti násiliu a že musí pokračovať aj po roku 2003 a vyzýva Komisiu, aby predložila návrh na nový akčný program, ktorý začlení všetky skúsenosti získané od roku 1997 a na ktorý sa vyčlenia primerané zdroje;(10) je želateľné, aby sa zabezpečila kontinuita projektov podporovaných programom Daphne, aby sa tak mohlo pokračovať pri budovaní na získaných skúsenostiach a poskytnúť možnosti propagácie európskej pridanej hodnoty pochádzajúcej z týchto skúseností. Za týmto účelom je preto potrebné vytvoriť druhú fázu programu, ktorá sa ďalej bude nazývať "program Daphne II";(11) spoločenstvo môže prispieť pridanou hodnotou k opatreniam, ktoré vykonávajú hlavne členské štáty, pokiaľ ide o prevenciu proti násiliu vrátane týrania a sexuálneho zneužívania detí, mládeže a žien a ochrany obetí a rizikových skupín, prostredníctvom šírenia a výmeny informácií a skúseností, podporovania novátorských prístupov, spoločného stanovovania priorít, rozvoja sietí podľa potreby, výberu projektov prebiehajúcich v rámci celého spoločenstva a motivácie a mobilizácie všetkých zúčastnených strán. Tieto opatrenia by mali zahrňovať tiež deti a ženy, ktoré sa dostali do členských štátov v dôsledku obchodovania s ľuďmi. Okrem toho môže spoločenstvo tiež určiť a stimulovať dobrú prax;(12) program Daphne II môže prispieť pridanou hodnotou identifikovaním a stimulovaním dobrej praxe, podporovaním inovácií a výmenou príslušných skúseností z opatrení prijatých v členských štátoch vrátane výmeny informácií týkajúcich sa rozličných zákonov, sankcií a dosiahnutých výsledkov. Aby sa dosiahli ciele programu a čo najúčinnejšie využili dostupné zdroje, oblasti, v ktorých sa má vykonať práca, sa musia starostlivo zvoliť výberom projektov, ktoré ponúkajú väčšiu pridanú hodnotu spoločenstva a naznačujú spôsob, ako vyskúšať a šíriť nové myšlienky prevencie a boja proti násiliu v kontexte viacdisciplinárneho prístupu;(13) pretože ciele navrhovaných opatrení, t. j. zabrániť a bojovať proti všetkým formám násilia páchaného na deťoch, mládeži a ženách, nemôžu členské štáty splniť dostatočne, a môžu sa úspešnejšie splniť na úrovni spoločenstva vzhľadom na potrebu koordinovaného a viacdisciplinárneho prístupu uprednostňujúceho vytvorenie nadnárodných rámcov na výchovu, informácie, štúdium a výmenu dobrej praxe, a potrebu výberu projektov týkajúcich sa celého spoločenstva, spoločenstvo môže prijať opatrenia v súlade s princípom subsidiarity, ako je uvedený v článku 5 zmluvy. V súlade s princípom proporcionality, ako je uvedený v tomto článku, toto rozhodnutie nepresahuje rámec nevyhnutný na dosiahnutie týchto cieľov;(14) program Daphne II by mal mať päťročné trvanie, aby sa poskytol dostatočný čas na vykonanie opatrení, aby sa tak dosiahli vymedzené ciele a aby sa mohli poznatky a skúsenosti zozbierať a zjednotiť do dobrej praxe v rámci celej Európskej únie;(15) opatrenia potrebné na vykonanie tohto rozhodnutia by sa mali prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy výkonu vykonávacích právomocí prenesených na Komisiu [9];(16) toto rozhodnutie určuje na celé trvanie programu finančný rámec predstavujúci primárny referenčný základ v zmysle bodu 33. medziinštitucionálnej dohody zo 6. mája 1999 medzi Európskym parlamentom, Radou a Komisiou o rozpočtovej disciplíne a zlepšení rozpočtového postupu [10], na rozpočtový orgán počas ročného rozpočtového postupu,PRIJALI TOTO ROZHODNUTIE:Článok 1Predmet úpravy a rozsah pôsobnostiTýmto sa ustanovuje druhá fáza programu Daphne na prevenciu a boj proti všetkým formám násilia páchanému na deťoch, mládeži a ženách a na ochranu obetí a rizikových skupín (program Daphne II) na obdobie od 1. januára 2004 do 31. decembra 2008. Program možno predĺžiť.Na účely programu Daphne II, výraz "deti" zahrňuje dospievajúcich do veku 18 rokov v súlade s medzinárodnými nástrojmi týkajúcimi sa práv detí.Projekty s opatreniami zvlášť navrhnutými pre skupiny príjemcov, ako napríklad "mladiství" (vek 13 až 19 rokov) alebo osoby vo veku 12 až 25 rokov, sa však považujú za cieľovú kategóriu takzvanej "mládeže".Článok 2Ciele programu1. Program Daphne prispeje k všeobecnému cieľu poskytnúť občanom vysokú úroveň ochrany pred násilím vrátane ochrany telesného a duševného zdravia.Cieľom tohto programu je zabrániť a bojovať proti všetkým formám násilia, ku ktorému dochádza vo verejnom alebo súkromnom živote a ktoré je páchané na deťoch, mládeži a ženách, pričom sa ako nástroj takéhoto boja a prevencie použijú preventívne opatrenia a obetiam násilia a rizikovým skupinám sa poskytne podpora a najmä prevencia pred budúcim vystavením násiliu. Ďalej, cieľom tohto programu je pomáhať a podporovať mimovládne organizácie a iné organizácie aktívne v tejto oblasti.2. Opatrenia, ktoré sa majú vykonať v rámci programu Daphne II, ako sú uvedené v prílohe, majú za cieľ:a) podporovať nadnárodné opatrenia:i) vybudovať viacdisciplinárne siete, najmä na podporu pre obete násilia a rizikové skupiny,ii) zabezpečiť rozšírenie vedomostnej základne, výmenu informácií a určenie a rozširovanie dobrej praxe vrátane vzdelávania, študijných návštev a výmeny pracovníkov;iii) zvýšiť povedomie o násilí medzi cieľovým publikom, ako sú napríklad určité profesie, príslušné úrady a identifikované sektory širokej verejnosti, s cieľom zlepšiť pochopenie a podporovať nulovú toleranciu voči násiliu, podporovať pomoc obetiam násilia a podporovať nahlasovanie prípadov násilia príslušným orgánom;iv) študovať javy súvisiace s násilím a možné metódy prevencie proti násiliu a skúmať a zaoberať sa prvotnými príčinami násilia na všetkých úrovniach spoločnosti;b) vykonávať doplnkové akcie na základe iniciatívy Komisie, ako sú napríklad štúdie, tvorba ukazovateľov, zber dát, štatistiky rozdelené podľa pohlavia a veku, semináre a stretnutia odborníkov alebo iné činnosti na posilnenie vedomostnej základne a na šírenie informácií získaných v rámci tohto programu.Článok 3Prístup k programu1. Program Daphne II je otvorený účasti verejných alebo súkromných organizácií a inštitúcií (miestne úrady na príslušnej úrovni, univerzitné katedry a výskumné centrá), ktoré sa venujú prevencii a boju proti násiliu páchanému na deťoch, mládeži a ženách alebo ktoré chránia proti takémuto násiliu, alebo poskytujú podporu obetiam, alebo vykonávajú cielené opatrenia na podporu odmietnutia takéhoto násilia, alebo podporujú zmenu prístupu a správania voči zraniteľným skupinám a obetiam násilia.2. Program je tiež otvorený:a) pristupujúcim štátom, ktoré podpísali zmluvu o pristúpení 16. apríla 2003;b) krajinám Európskeho združenia voľného obchodu/ Európskeho hospodárskeho priestoru v súlade s podmienkami uvedenými v dohode o vytvorení Európskeho hospodárskeho priestoru;c) Rumunsku a Bulharsku, pre ktoré sa podmienky účasti na programe musia ešte určiť v súlade s príslušnými európskymi dohodami, dodatkovými protokolmi k takýmto dohodám a rozhodnutiami príslušných asociačných rád;d) Turecku, pre ktoré sa podmienky účasti na programe musia ešte stanoviť v súlade s rámcovou dohodou medzi Európskym spoločenstvom a Tureckou republikou o všeobecných zásadách účasti Tureckej republiky na programoch spoločenstva [11].3. Aby vznikol nárok na finančnú podporu podľa tohto programu, projekty musia zahrňovať aspoň dva členské štáty, musia trvať maximálne dva roky a musia sledovať ciele určené v článku 2.Článok 4Činnosti podľa tohto programuProgram Daphne II pozostáva z týchto typov činností:a) identifikovanie a výmena dobrej praxe a pracovných skúseností najmä s cieľom vykonávania preventívnych opatrení a poskytovania pomoci obetiam;b) mapovanie, štúdie a výskum;c) práca v teréne so zapojením sa príjemcov, najmä detí a mládeže, vo všetkých fázach navrhovania, vykonávania a vývoja projektu;d) tvorba udržateľných viacdisciplinárnych sietí;e) školenia a navrhovanie vzdelávacích balíkov;f) vypracovanie a vykonávanie programov zaobchádzania a podpora obetí a ľudí v ohrození na jednej strane a páchateľov na strane druhej pri súčasnom zabezpečení bezpečia obetí;g) vývoj a vykonávanie opatrení na zvýšenie povedomia so zameraním na špecifické publikum, návrh materiálov na doplnenie tých materiálov, ktoré sú už k dispozícii, alebo úprava a používanie existujúcich materiálov pre iné geografické oblasti alebo pre iné cieľové skupiny;h) šírenie výsledkov získaných v rámci programov Daphne vrátane ich úpravy, prenosu a používania inými príjemcami alebo v iných geografických oblastiach;i) identifikovanie a posilnenie opatrení prispievajúcich k pozitívnemu zaobchádzaniu s ľuďmi v ohrození násilia, t. j. prístup, ktorý podporuje ich rešpektovanie a presadzuje ich blaho a sebarealizáciu.Článok 5Financovanie1. Týmto sa stanovuje finančný rámec na vykonanie programu Daphne II na obdobie od 1. januára 2004 do 31. decembra 2008 na 50 miliónov EUR, z ktorých 29 miliónov EUR je určených na obdobie do 31. decembra 2006.Na obdobie po 31. decembri 2006 sa čiastka bude považovať za potvrdenú, ak je suma na túto fázu v súlade s finančnými perspektívami platnými na obdobie začínajúce v roku 2007.2. Ročne pridelené sumy schvaľuje rozpočtový orgán v rámci limitov finančnej perspektívy.3. Na rozhodnutia o financovaní nadväzujú dohody o finančnej podpore medzi Komisiou a príjemcami finančnej podpory.4. Podiel finančnej podpory z rozpočtu spoločenstva nesmie presiahnuť 80 % celkových nákladov projektu.Doplnkové činnosti, ako sú uvedené v článku 2 ods. 2 písm. b), sa môžu financovať až do výšky 100 % s výhradou limitu 15 % z celkového ročného finančného prídelu programu.Článok 6Vykonávanie programu1. Komisia je zodpovedná za riadenie a vykonávanie programu Daphne II a zabezpečí, aby všetky výsledky alebo produkty financované týmto programom boli v elektronickej forme bezplatne k dispozícii.2. Komisia zabezpečí vyrovnaný prístup vzhľadom na tri cieľové skupiny, t. j. deti, mládež a ženy pri vykonávaní tohto programu.3. Opatrenia potrebné na vykonanie tohto rozhodnutia týkajúce sa ročného plánu práce sa prijmú v súlade s postupom riadenia uvedenom v článku 7 ods. 24. Opatrenia potrebné na vykonávanie tohto rozhodnutia týkajúce sa všetkých ostatných záležitostí sa prijmú v súlade s poradným postupom uvedenom v článku 7 ods. 3Článok 7Výbor1. Komisii pomáha výbor.2. Ak sa odkazuje na tento odsek, uplatňujú sa články 4 a 7 rozhodnutia 1999/468/ES so zreteľom na ustanovenia článku 8 tohto rozhodnutia.Obdobie určené v článku 4 ods. 3 rozhodnutia 1999/468/ES sa stanovuje na dva mesiace.3. Ak sa odkazuje na tento odsek, uplatňujú sa články 3 a 7 rozhodnutia 1999/468/ES so zreteľom na ustanovenia článku 8 tohto rozhodnutia.4. Výbor prijme svoj rokovací poriadok.Článok 8Monitorovanie a vyhodnocovanie1. Komisia prijme všetky potrebné opatrenia na zabezpečenie monitorovania a priebežného vyhodnocovania programu Daphne II, pričom sa zohľadnia všeobecné a špecifické ciele uvedené v článku 2 a špecifické ciele uvedené v prílohe.2. Komisia najneskôr do 1. júna 2006 predloží Európskemu parlamentu a Rade hodnotiacu správu, v ktorej posúdi významnosť, úžitok, udržateľnosť, účinnosť a výkonnosť programu Daphne II. Táto správa zahrňuje hodnotenie ex ante, aby sa podporili možné budúce opatrenia. Okrem toho súčasne s prezentáciou predbežného návrhu rozpočtu na rok 2007 Komisia predloží rozpočtovému orgánu výsledok kvalitatívneho a kvantitatívneho hodnotenia výkonu v porovnaní s ročným realizačným plánom.V kontexte rozpočtového postupu na rok 2007 Komisia najneskôr do 1. júna 2006 predloží správu o súlade čiastky na obdobie 2007/2008 s novými finančnými perspektívami. Komisia prípadne prijme potrebné kroky v rámci rozpočtových postupov na obdobie 2007/2008, aby sa zabezpečil súlad vyčlenených ročných čiastok s novými finančnými perspektívami.3. Po zavŕšení programu Daphne II Komisia predloží Európskemu parlamentu a Rade konečnú správu. Táto správa medzi iným musí obsahovať informácie o práci, ktorá sa vykonala v súvislosti s opatreniami uvedenými v bode II písm. c) prílohy ako základ na vyhodnotenie potreby ďalších politických krokov.4. Komisia tiež zašle správy uvedené v odsekoch 2 a 3 Európskemu hospodárskemu a sociálnemu výboru a Výboru pre regióny.Článok 9Nadobudnutie účinnostiToto rozhodnutie nadobúda účinnosť dňom jeho uverejnenia v Úradnom vestníku Európskej únie.V Štrasburgu 21. apríla 2004Za Európsky parlamentpredsedaP. CoxZa RadupredsedaD. Roche[1] Ú. v. EÚ C 208, 3.9.2003, s. 52.[2] Ú. v. EÚ C 256, 24.10.2003, s. 85.[3] Stanovisko Európskeho parlamentu z 3. septembra 2003 (ešte neuverejnené v Úradnom vestníku), spoločné stanovisko Rady z 1. decembra 2003 (Ú. v. EÚ C 54 E, 2.3.2004, s. 1), stanovisko Európskeho parlamentu z 9. marca 2004 (ešte neuverejnené v Úradnom vestníku) a rozhodnutie Rady z 30. marca 2004.[4] Ú. v. ES C 364. 18.12.2000, s. 1.[5] Ú. v. ES C 59, 23.2.2001, s. 307.[6] Ú. v. ES C 77 E, 28.3.2002, s. 126.[7] Ú. v. ES L 34, 9.2.2000, s. 1.[8] Ú. v. EÚ C 272 E, 13.11.2003, s. 390.[9] Ú. v. ES L 184, 17.7.1999, s. 23.[10] Ú. v. ES C 172, 18.6.1999, s. 1. Dohoda v znení rozhodnutia 2003/429/ES Európskeho parlamentu a Rady (Ú. v. EÚ L 147, 14.6.2003, s. 25).[11] Ú. v. ES L 61, 2.3.2002, s. 29.--------------------------------------------------PRÍLOHAŠPECIFICKÉ CIELE A OPATRENIAI. NADNÁRODNÉ OPATRENIA1. Určenie a výmena dobrej praxe a pracovných skúsenostíCieľ:podporovať a presadzovať výmenu, úpravu a používanie dobrej praxe pri uplatňovaní v iných kontextoch alebo iných geografických oblastiach.Na úrovni spoločenstva stimulovať a podporovať výmenu dobrej praxe o ochrane a podpore detí, mládeže a žien – obetí alebo rizikových skupín – so zvláštnym dôrazom na tieto oblasti:a) prevencia (všeobecná alebo zameraná na konkrétnu skupinu);b) ochrana a podpora obetí (duševná, lekárska, sociálna, výchovná a právna pomoc, zabezpečenie ubytovania, presťahovanie a ochrana obetí, vzdelávanie a spätné začlenenie do spoločenského a pracovného života);c) postupy na ochranu najlepších záujmov detí, najmä detí, ktoré sú obeťami prostitúcie, mládeže a žien, ktoré sú obeťami násilia;d) meranie skutočného dopadu rozličných typov násilia na obete a spoločnosť v rámci Európy s cieľom vybudovať primeranú odozvu.2. Mapovacie prieskumy, štúdie a výskumCieľ:študovať javy súvisiace s násilím.Podporovať vedecké činnosti, štúdie zaoberajúce sa rovnosťou pohlaví a vplyvom veku a mapovacie prieskumy v oblasti násilia s cieľom medzi iným:a) podporovať a hodnotiť rozličné príčiny, okolnosti a mechanizmy výskytu a rastu násilia vrátane nátlaku vykonávať činnosti, ako sú napríklad žobranie alebo krádež;b) analyzovať a porovnávať existujúce modely prevencie a ochrany;c) rozvíjať prax prevencie a ochrany;d) posudzovať dopad násilia, tiež z hľadiska zdravia, na obete násilia a spoločnosť ako celok, vrátane ekonomických nákladov;e) študovať rozsah so zámerom vypracovať filtre, ktoré bránia rozširovaniu pedofilných materiálov prostredníctvom internetu;f) vypracovávať štúdie o deťoch, ktoré sú obeťami prostitúcie, aby sa takémuto javu zabránilo prostredníctvom lepších znalostí o rizikových faktoroch.3. Práca v teréne so zapojením príjemcovCieľ:aktívne vykonávať overené metódy pri prevencii a ochrane pred násilím.Podporovať vykonávanie metód, vzdelávacích modulov a pomoci (duševnej, lekárskej, sociálnej, výchovnej a právnej a pri opätovnom začlenení do spoločnosti) s priamym zahrnutím príjemcov.4. Tvorba udržateľných viacdisciplinárnych sietíCieľ:podporovať a presadzovať mimovládne organizácie a iné organizácie vrátane miestnych úradov (na oprávnenej úrovni), pôsobiace aktívne v boji proti násiliu, s cieľom ich spolupráce.Podporovať vybudovanie a posilňovanie viacdisciplinárnych sietí a presadzovať a podporovať spoluprácu medzi mimovládnymi organizáciami a inými organizáciami a verejnými orgánmi, aby sa zlepšila úroveň poznatkov a vzájomného chápania ich úloh; poskytovať rozsiahlu viacdisciplinárnu podporu obetiam násilia a ohrozeným osobám.Sieť vykonáva najmä činnosti na riešenie problémov násilia so zameraním na:a) vybudovanie spoločného rámca na analýzu násilia vrátane vymedzenia rozličných typov násilia, príčin násilia a všetkých dôsledkov násilia a na vykonávanie primeraných viacsektorových odoziev;b) posudzovanie typov a účinnosti opatrení a praktík na prevenciu a detekciu násilia a na poskytnutie pomoci obetiam násilia, najmä aby sa predišlo vystaveniu obetí násilia opätovnému násiliu;c) podporovanie činností na riešenie tohto problému na medzinárodnej aj národnej úrovni.5. Školenia a navrhovanie vzdelávacích balíkovCieľ:vypracovať vzdelávacie balíky na prevenciu násilia a na pozitívne zaobchádzanie.Navrhnúť a vyskúšať vzdelávacie balíky a opatrenia na prevenciu násilia páchaného na deťoch, mládeži a ženách a na pozitívne zaobchádzanie rovnako ako na riadenie konfliktov, pričom takéto balíky sú určené na používanie v školách a vzdelávacích inštitúciách pre dospelých, v združeniach, podnikoch, verejných inštitúciách a mimovládnych organizáciách.6. Vypracovanie a vykonávanie programov zaobchádzaniaCieľ:vypracovať a vykonávať programy zaobchádzania pre obete a osoby v ohrození, ako sú napríklad deti a mládež, ktoré sú svedkami domáceho násilia, na jednej strane, a pre páchateľov na strane druhej, s cieľom zabrániť násiliu.Určiť možné príčiny, okolnosti a mechanizmy výskytu a rastu násilia vrátane povahy a motivácie páchateľov násilia a páchateľov využívajúcich komerčné násilie, ako je napríklad sexuálne aj nesexuálne vykorisťovanie.Vypracovať, vyskúšať a vykonávať programy zaobchádzania založené na vyššie uvedených zisteniach.7. Zvyšovanie povedomia opatreniami zameranými na špecifické publikumCieľ:zvýšiť povedomie a úroveň chápania násilia a prevencie proti násiliu páchanému na deťoch, mládeži a ženách s cieľom podporovať nulovú toleranciu násilia, poskytovať podporu obetiam a rizikovým skupinám a predkladať správy o výskyte prípadov násilia.Na podporu sú medzi iným oprávnené tieto typy opatrení:a) vypracúvanie a vykonávanie opatrení zvyšujúcich informovanosť a povedomie, zameraných na deti, mládež a ženy, najmä na potenciálne riziká násilia a spôsoby predchádzania násiliu; ďalšia cieľová časť verejnosti môže tiež zahrňovať špecifické profesie, ako sú napríklad učitelia, vychovávatelia, lekári, sociálni pracovníci a pracovníci s mládežou, právnici, policajné orgány a médiá;b) rozvoj informačných zdrojov v rámci celého spoločenstva na pomoc a informovanie mimovládnych organizácií a verejných orgánov o verejne dostupných informáciách týkajúcich sa oblasti násilia, prostriedkov prevencie a rehabilitácie obetí, ako ich vypracovali vládne, mimovládne, akademické a iné zdroje; toto by malo umožniť, aby sa informácie začlenili do všetkých príslušných informačných zdrojov;c) presadzovanie zavedenia opatrení a špecifických služieb s cieľom zvýšiť nahlasovanie orgánom prípadov násilia a rozličných foriem obchodovania s deťmi, mládežou a ženami na sexuálne aj nesexuálne vykorisťovanie;d) podpora propagačných kampaní s využitím komunikačných masmédií so zameraním na odsúdenie násilia a poskytnutie podpory obetiam vo forme duševnej, morálnej a praktickej pomoci.Podporuje sa návrh materiálov na doplnenie už dostupných materiálov alebo úprava existujúcich materiálov na ich použitie v iných geografických oblastiach alebo pre iné cieľové skupiny.II. DOPLNKOVÉ OPATRENIAAby sa zabezpečilo, že všetky oblasti programu sú plne pokryté aj v prípade neexistencie návrhov alebo v prípade neexistencie vhodných návrhov pre danú oblasť, Komisia vykoná proaktívne činnosti, aby sa zaplnili akékoľvek prípadné medzery.Program bude preto na základe iniciatívy Komisie financovať doplnkové činnosti v týchto oblastiach, medzi iným, na:a) umožnenie tvorby ukazovateľov násilia tak, aby sa dal merať kvantifikovaný dopad politík a projektov. Pri tomto sa musí vychádzať z existujúcich skúseností so všetkými formami násilia páchaného na deťoch, mládeži a ženách;b) vybudovanie postupu na pravidelný a udržateľný zber údajov, prednostne s pomocou Eurostatu, aby tak bolo možné v Únii presnejšie kvantifikovať násilie;c) identifikovanie problémov politiky, pokiaľ je možné vzhľadom na prácu vykonanú financovanými projektmi, s cieľom navrhovania spoločných politík na problémy násilia na úrovni spoločenstva a posilňovania právnej praxe;d) analyzovanie a vyhodnocovanie financovaných projektov ako súčasti prípravy Európskeho roka proti násiliu;e) šírenie dobrej praxe v rámci celej Európy na základe skúseností z financovaných projektov; toto je možné dosiahnuť rozličnými spôsobmi:i) pripravovaním a šírením písomných materiálov, CD-ROM-ov, videofilmov a internetových stránok a podporovaním kampaní a propagačných vystúpení;ii) podporovaním alebo organizovaním výmeny skúsených pracovníkov medzi jednotlivými organizáciami na pomoc pri realizácii nových riešení alebo praktík, ktoré sa už osvedčili v iných prípadoch;iii) umožňovaním jednotlivým mimovládnym organizáciám, aby využili výsledky získané v rámci obidvoch programov Daphne a aby tieto výsledky upravili a preniesli do iných oblastí Únie alebo iným kategóriám príjemcov;iv) vytvorením kancelárie pomoci na pomoc mimovládnym organizáciám, najmä tým, ktoré sa zúčastňujú projektu prvý raz, pri vypracovávaní ich projektov, pri nadväzovaní kontaktov s ostatnými partnermi a pri využívaní a používaní právnych predpisov Únie týkajúcich sa Daphne;v) čo najužšiu spoluprácou s masmédiami.f) organizovanie seminárov pre všetky strany zúčastnené na financovaných projektoch, aby sa zlepšila schopnosť riadenia a vytvárania siete a aby sa podporovala výmena informácií;g) vykonávanie štúdií a organizovanie seminárov a stretnutí odborníkov, ktorí sa priamo zúčastňujú realizácie opatrení, pričom takéto semináre a stretnutia sú neoddeliteľnou časťou programu.Okrem toho môže Komisia pri realizácii programu využiť organizácie technickej pomoci, ktorých financovanie sa zabezpečí v rámci celkového finančného rámca a za tých istých podmienok, ako financovanie odborníkov.--------------------------------------------------


title: 2011/294/EÚ: Rozhodnutie Rady z  13. mája 2011 o uzavretí nového protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskym spoločenstvom a Komorským zväzom

text:
               21.5.2011

               SK

               Úradný vestník Európskej únie

               L 134/1

         ROZHODNUTIE RADY
   z 13. mája 2011
   o uzavretí nového protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskym spoločenstvom a Komorským zväzom
   (2011/294/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 v spojení s jej článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Rada prijala 5. októbra 2006 nariadenie (ES) č. 1563/2006 o uzavretí Dohody o partnerstve v sektore rybolovu medzi Európskym spoločenstvom a Komorským zväzom (1). K tejto dohode je pripojený protokol.

               (2)

               Európska únia prerokovala s Komorským zväzom (ďalej len „Komory“) nový protokol, ktorý poskytuje plavidlám EÚ rybolovné možnosti vo vodách, nad ktorými majú Komory zvrchovanosť alebo súdnu právomoc, pokiaľ ide o rybolov.

               (3)

               Výsledkom týchto rokovaní bolo parafovanie nového protokolu 21. mája 2010 a jeho zmena a doplnenie formou výmeny listov 16. septembra 2010.

               (4)

               V súlade s rozhodnutím Rady 2010/783/EÚ (2) bol tento nový protokol podpísaný v mene Európskej únie 31. decembra 2010 a predbežne sa vykonáva.

               (5)

               Nový protokol by sa mal uzavrieť,

         PRIJALA TOTO ROZHODNUTIE:
   Článok 1
   Týmto sa v mene Európskej únie schvaľuje protokol, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskym spoločenstvom a Komorským zväzom.
   Článok 2
   Predseda Rady vykoná v mene Európskej únie oznámenie podľa článku 14 protokolu (3).
   Článok 3
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 13. mája 2011

            Za Radu

            predseda

         MARTONYI J.

      (1)  Ú. v. EÚ L 290, 20.10.2006, s. 6.

      (2)  Ú. v. EÚ L 335, 18.12.2010, s. 1.

      (3)  Deň nadobudnutia platnosti protokolu uverejní Generálny sekretariát Rady v Úradnom vestníku Európskej únie.


title: 2008/183/ES: Rozhodnutie Rady z  28. februára 2008 , ktorým sa vymenúva taliansky náhradník Výboru regiónov

text:
               4.3.2008

               SK

               Úradný vestník Európskej únie

               L 59/17

      ROZHODNUTIE RADY

   z 28. februára 2008,
   ktorým sa vymenúva taliansky náhradník Výboru regiónov
   (2008/183/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh talianskej vlády,
   keďže:

               (1)

               Rada 24. januára 2006 prijala rozhodnutie 2006/116/ES (1), ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010.

               (2)

               V dôsledku skončenia funkčného obdobia pána CONDORELLIHO sa uvoľnilo jedno miesto náhradníka Výboru regiónov.

         ROZHODLA TAKTO:
   Článok 1
   Pán Giovanni SPERANZA, Sindaco del Comune di Lamezia Terme, sa vymenúva za náhradníka Výboru regiónov na zvyšný čas funkčného obdobia, ktoré trvá do 25. januára 2010.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 28. februára 2008

            Za Radu

            predseda

         A. VIZJAK

      (1)  Ú. v. EÚ L 56, 25.2.2006, s. 75.